Številka: 90000-5/2020-34

Datum: 15. 6. 2020

**MAGNETOGRAMSKI ZAPIS PO ZVOČNEM POSNETKU 13. SEJE MESTNEGA SVETA MESTNE OBČINE LJUBLJANA,**

**ki je potekala v ponedeljek, 15. junija 2020 s pričetkom ob 15.30 uri, v Veliki sejni dvorani Mestne hiše, Mestna občina Ljubljana, Mestni trg 1, Ljubljana.**

**GOSPOD ZORAN JANKOVIĆ**

Gospe in gospodje. Pričenjamo s 13. sejo Mestnega sveta Mestne občine Ljubljana. Navzočih je 33 svetnic in svetnikov. Smo sklepčni. Odsotnost opravičila gospa Ana Zagožen in gospod Dejan Crnek. Lepo prosim, da izključite telefone, da ne motimo delo. Prejeli ste tudi predlog dnevnega reda 13. seje. Odpiram razpravo o dnevnem redu. Ni razprave. Ugotavljam navzočnost. Nismo sklepčni. A lohk lepo prosim no. Ugotavljam navzočnost no. Vsaj navzočnost ne, če ste prijazni ne, pritisnit. Rezultat navzočnosti: 34.

**Glasujemo O PREDLOGU SKLEPA: Mestni svet Mestne občine Ljubljana sprejme predlog dnevnega reda 13. seje mestnega sveta.**

**Prosim za vaš glas.**

**30 ZA.**

**0 PROTI.**

Sprejeto.

**AD 1. POTRDITEV ZAPISNIKA 12. SEJE MESTNEGA SVETA MESTNE OBČINE LJUBLJANA**

Razprava. Ni razprave. Ugotavljam navzočnost. Rezultat navzočnosti: 30.

**Glasovanje poteka O PREDLOGU SKLEPA: Mestni svet Mestne občine Ljubljana potrdi Zapisnik 12. seje Mestnega sveta Mestne občine Ljubljana z dne 4. 5. 2020.**

**Prosim za vaš glas.**

**32 ZA.**

**0 PROTI.**

Sprejeto.

**AD 2. VPRAŠANJA IN POBUDE SVETNIC IN SVETNIKOV TER ODGOVORI NA VPRAŠANJA IN POBUDE SVETNIC IN SVETNIKOV**

Gradivo ste prejeli s sklicem seje in po sklicu seje. Pisno vprašanje z zahtevo za ustno predstavitev je poslala svetnica gospa Asta Vrečko. Izvolite, 3 minute.

**GOSPA DR. ASTA VREČKO**

Hvala za besedo. V 22. maja je v državnem zboru potekala izredna seja za Odbora za kulturo, kjer se je obravnaval tut problematika Bežigrajskega stadiona v luči zaščite Plečnikove kulturne in umetnostne dediščine. Tam so vsi strokovnjaki iz tega področja dali mnenje in zavzeli stališče, da ta, to pravzaprav ne pomeni prenove projekt Bežigrajskega športnega parka ampak pozidavo in s tem uničenje Plečnikove dediščine. Bil je sprejet tudi sklep. Odbor za kulturo podpira prizadevanje za ohranitev vrednot, zaradi katerih je bil Plečnikov stadion leta 2009 razglašen za Kulturni spomenik državnega pomena in poziva Ministrstvo za kulturo, da prepreči nadaljnje propadanje ali izgubo spomeniških vrednot Plečnikovih del. Konec citata sklepa. In državna sekretarka za kulturo je povedala, da iščejo in preučujejo vse možnosti, da se izvede dejanska obnova in ne novogradnja. Zato na MOL naslavljam vprašanje ali so bili že pogovori z investitorjem Pečečnikom in Ministrstvom za kulturo in ali je na te pogovore bil morda povabljen tudi MOL? Prav tako je mednarodna organizacija Evropa nostra konec lanskega leta Plečnikov stadion uvrstila na seznam sedmih primerov najbolj ogrožene kulturne dediščine v Evropi in hkrati napovedala sestanke z investitorjev in odločevalci v Sloveniji. Tako, da vas tudi tukaj sprašujem, če so se morda oglasili že MOL in povabljeni na te sestanke? Zanima pa me, kako potekajo tudi pogovori z Olimpijskim komitejem, ki je napovedal da, če ne bojo dokončno rešeno vprašanje gradbenega dovoljenja prekinil sodelovanje v družbi Bežigrajski športni park in kakšne so alternative, možnosti in možnosti v primeru, da ministrstvo ustavi postopek? Zanima me, če lahko mesto ponudi neko nadomestno zemljišče za izvedbo Pečečnikovega projekta stadiona in ali je možno, da bi mesto odkupilo lastniški delež in prevzelo projekt pod svoje okrilje? In pač predvidelo s tem povezano tudi sredstva v proračunu MOL in ga potem namenilo prebivalcem in prebivalcem Ljubljana. Hvala za odgovore.

**GOSPOD ZORAN JANKOVIĆ**

Odgovor bo podal kolega Kolenc. Tudi en del boš men pustu. Lahko pa jaz začnem. Najprej to vprašanje. Nobenga vabila nismo dobili od nobenih inštitucij, ki ste jih navedli. Tko, da kar prepuščamo državnemu zboru naj on sam dela kaj misli. Ne Ministrstvo za kulturo ni nič klicalo, ne vem, kaj se dogovarjajo z direktorjem BŠP-ja, ker je v lasti treh družbenikov, mi imamo 28%, on ma 59% Pečečnik ne, pa 13% OKS. Drugo OKS je svojo izjavo predsednika že umaknu ne, kajti OKS ma po družbeni pogodbi ne torej predkupno pravico ne, ma ter največji družbenik. In tretje tudi teh navedenih, ki so se vpisali ne, kjer bojo dobil tut naš odgovor s prof. Koželjem. Koželj profesor dela strokovni del, jaz drugi del, bomo odgovoril niso se oglasil na MOL-u. Kdor pa razlaga ne o tem, če bi MOL odkupu, pa vrnu ne, to pomeni 20 milijonov evrov, ki je treba izplačat Pečečniku. On je vložu 9 kapitala, kupu zemljišče in tle gor mate, to je namensko barve, če gledate ne, zlo zanimivo. Mestna občina Ljubljana nima niti enga cegla na Plečnikovem stadionu ampak vložila je naše zemljišče pred stadionom, se pravi ob Samovi ulici ne, ob Vodovodni in pa ob Koroški ulici, se pravi južno in severno od stadiona. Največji del ne na stadionu ima OKS ne, ta drugi največji del ne ma pa Pečečnik, to je bil prej tisti zelen del od SCT-ja. Zlo zanimivo ne, država, ki se zdej tako ne trudi ne, da bi zaščitila Plečnikov stadion je mirno soglašala, da sta ga leta 2002 vrnili križevniškemu redu ne, namest da bi dala državne obveznice, ki so ga pa naslednje leto že prodali pol OKS-u ne. Tko, da v tej državi so nekateri, ki so jih sam polna usta ne, kaj bi naredil ne drugim, če pa v mestnem svetu menite ne, da je treba ponovno naredit ne Plečnikov stadion za vojne in pred vojne ne shode ne, v korist vseh meščank in meščanov ne, potem pa predlagite ne. Marko, zdej pa prosim te.

**GOSPOD MARKO KOLENC**

Hvala lepa. Spoštovani župan, spoštovane mestne svetnice, mestni svetniki. Vprašanje izraža temeljno nerazumevanje celotnega projekta in njegovega poteka. Prvič, projekt BŠP je izbrala strokovna komisija na mednarodnem arhitekturnem natečju in drugič, k temu projektu je pozitivno mnenje dala tudi stroka Zavoda za varstvo kulturne dediščine. Po dveh osnovnih izpolnjenih pogojih projekt kljub temu obnova BŠP še po 10. letih zaradi množice polen še vedno ni. Če je Vasko Simoniti, trenutni kulturni minister na pogovore povabil investitorja gospoda Pečečnika, MOL-a na srečanje ni povabil, kar samo priča o … /// … nerazumljivo … /// trenutne oblasti, ki jo očitno zanima politikanstvo in ne strokovne rešitve. MOL druge alternative kot projekt, ki ga je izbrala strokovna komisija na mednarodnem natečaju nima. Zato sredstev za projekt BŠP v prihodnjih proračunih ni predvidenih, saj v MOL vztrajamo pri dogovoru, ki je zapisan v družbeni pogodbi BŠP. Brez dvoma smo v Ljubljani tisti, ki dediščino Plečnika jemljemo kot del identitete mesta. Žal smo v dobronamernosti osamljeni. V 10. letih je jasno vsakomur, da stavba, ki se ne uporablja propada, zato odgovornost za uvrstitev Plečnikovega stadiona na seznam ogrožene kulturne dediščine nosijo vsi tisti, ki vztrajajo, vztrajno zavračajo kakršnokoli razumsko debato. Če bi institucije države, ki so pristojne za izdajo gradbenega dovoljenja verjele stroki in, če bi vsak deležnik opravil svoje delo, bi bil projekt prenove Plečnikovega stadiona izveden in ne bi pristal na seznamu Europa Nostra. Odgovornost za stanje, v katerem Plečnikov stadion je in zato, da je pristal na listi ogrožene kulturne dediščine iščite predvsem v tistih, ki imajo za cilj, da se nič ne spremeni. Njih javnost, tudi politična terja za odgovore. Hvala lepa.

**GOSPOD ZORAN JANKOVIĆ**

Takoj bom. Sam še enkrat. Marko, nazaj dej prosim te. A zdej si okol obrnil? Ne, ne pusti, da ne bomo kej zmešal. Tole je Koroška cesta no. Če kdo ne ve ne, to je severni del ne. Ta zemlja je naša, do tu. Tole je, to kar je bilo od SCT-ja, kar je kupu Pečečnik in to je OKS. Ta zemlja je naša spet do Samove ulice pa do Vodovodne ne. Ta vogal ne, tko, da boste vedl. Izvolte gospa Škrinjar. Sam povejte kaj postopkovno.

**GOSPA MOJCA ŠKRINJAR**

Mnenje o tem, kar je gospod povedal.

**GOSPOD ZORAN JANKOVIĆ**

Ne morte mnenje. Postopkovno je čist drugo. Ne morte mnenja. Gospa Škrinjar, ne morte, držal se boste reda. Niste v parlamentu, tam lahko delate zgago, tle ne boste.

… /// … iz dvorane – nerazumljivo … ///

**GOSPOD ZORAN JANKOVIĆ**

Tle ne boste afne guncal, sem že povedu, ne boste mnenje mela. Hvala lepa. Gremo naprej. Vprašanja in pobude so poslali gospod Janez Stariha glede večih točk, šest: začasna kolesarska steza na Štajerski cesti, kolesarska steza na mostu čez Savo pri Sneberjah, spremembe cestne signalizacije na Resljevi, Masarykovi in Komenskega ulici, postavitve kolesarskih stojal, postavitve lesene brvi čez Gradaščico in pa križišča Topniška-Šmartinska. Gospod Jakopovič glede ureditve javnih sanitarij s stropnim dvigalom za gibalno ovirane osebe, poimenovanja nove ulice po dr. Ljubi Prenner v novem stanovanjskem naselju Brdo II. Svetniški klub Levica glede zagotovitve več prostorov za brezdomce, gospa Asta Vrečko glede plačevanje parkirnin, gospod Gregor Slabe glede zaščitne opreme v primeru samoorganizacije čistilne akcije, uredniške politike Glasila Ljubljana, gospod Zvone ČADEŽ glede razporeditve prodajalcev pridelkov na ljubljanski centralni tržnici, gospod Jožef Horvat glede kanala ob Ulici 28. maja v Dravljah, kolesarske steze ob Štajerski cesti in pa Svetniški klub NSi glede šolskega igrišča OŠ Vrhovci.

**AD 3. POROČILO ŽUPANA**

Jaz bom vmes govoru, to je pa filmček, ki je bil pripravljen za svečano sejo mestnega, slavnostno sejo mestnega sveta no. Bo na prvem delu brez muzke, potem bomo še dal do konca, ker je 9 minut traja. Na aktualnem dogajanju v Mestni občini Ljubljana6. maja so se sešli družbeniki Javnega holdinga Ljubljana, ki so potrdili letna poročila Javnega holdinga in povezanih podjetij za leto 2019. Vse družbe so poslovale pozitivno. Javni holding + 775.000 EUR, Voka Snaga v višini 1.062.000 EUR, Energetika Ljubljana v višini 216.000 EUR in LPP z dobičkom 265.000 EUR. Družbeniki so sprejeli tudi poročilo o realizaciji investicijskih načrtov v letu 2019 - v investicijske projekte je bilo vloženih 42.354.768 EUR lastnih sredstev in 86.000 EUR investicij s sredstvi občin. Večji del vlaganj družbi Javnega holdinga je bilo namenjenih obnovam in izgradnji infrastrukturnih objektov.

6. maja smo objavili seznam 20 programov poletnega počitniškega varstva, ki je tudi letos sofinanciramo. Letos zanje namenjamo 193.000 EUR, kar je 36.000 EUR več kot lani. 7. maja smo na Orlah položili venec pred spomenik padlim borcem NOV za osvoboditev Ljubljane. Letos smo 9. maj, praznik Ljubljane, mesta heroj, zaradi epidemije obeležili drugače, kot sicer; slavnostne seje nismo mogli imeti, smo pa ob upoštevanju navodil NIJZ in Vlade RS podali na Pohod po poti ob žici. Meščankam in meščanom smo praznik voščili prek spletnih komunikacijskih kanalov ter čestitali letošnjima častnima meščanoma prof. dr. Gabi Čačinovič Vogrinčič in prof. dr. Jožetu Mencingerju in ostalim nagrajencem. Maja smo odprli novo vrtičkarsko območje na lokaciji Vižmarje – Brod; uredili smo 111 vrtičkov, 14 jih je namenjenih gibalno oviranim osebam. 16. in 17. maja so ob 115. obletnici, odkar je Ljubljanski grad v mestni lasti, potekali dnevi odprtih vrat. 17. maja smo obeležili mednarodni dan boja proti homofobiji, transfobiji in bifobiji.18. maja smo se pridružili kampanji za obisk knjigarn Vrnitev napisanih, konec meseca pa smo v sodelovanju s partnerji in založniki organizirali knjižne Sejme na zraku. 20. maja smo obeležili svetovi dan čebel in izvedli akcijo Pokosili bomo, ko se bodo čebele najedle. Konec maja smo sodelovali v vseevropski preventivni akciji Maraton nadzora hitrosti in do 14. junija pa smo sodelovali tudi v preventivni akciji Hitrost. Še vedno predsedujemo in podpiramo Vizijo NIČ zavoda Varna pot. 20. maja smo v novem nakupovalnem središču Aleja v Šiški odprli novo enoto Lekarne Ljubljana. 22. maja smo se na žalni seji poslovili od častne meščanke prof. dr. Aleksandre Kornhauser Frazer, znanstvenice, kemičarke in pedagoginje ter izjemne intelektualke. 4. junija pa smo se poslovili od častnega meščana dr. Janeza Kocijančiča, dolgoletnega športnega funkcionarja, predsednika Olimpijskega komiteja Slovenije ter predsednika Evropskih olimpijskih komitejev. Zadnji teden v maju smo obeležili teden gozdov, Ohranjamo zelena pljuča mesta. 31. maja se je uradno končala epidemija koronavirusa in življenje v mestu se počasi vrača v stare tire. Znova vozijo avtobusi LPP z velikimi težavami, knjižnice so spet odprte, gledališke in kino predstave, Hostel Celica, ki smo ga v času epidemije namenili nastanitvi zdravstvenega osebja KC, ponovno ponuja namestitveno ter del gostinske dejavnosti. 8. junija smo obeležili dan Primoža Trubarja.10. junija smo obeležili svetovni dan Art nouveauja.11. junija se je s sprejemom devetošolcev in koncertom osnovnošolskih skupin začel 12. festival Junij v Ljubljani, ki bo trajal do 21.6.; vse prireditve so brezplačne. Rad bi omenu da so ob tem, da smo meli 831 odličnjakov vseh 9 let, nastopili tudi ansambli iz teh osnovnih šol, izjemen koncert. 12. junija smo razglasili letošnje prejemnike Župančičevih nagrad, najvišjih priznanj Mestne občine Ljubljana s področja umetnosti. Župančičevo nagrado za življenjsko delo je prejel akademik arhitekt Stanko Kristl, nagrade za dveletno ustvarjanje pa so prejeli: tandem na področju uprizoritvenih umetnosti Dunja Zupančič in Dragan Živadinov, pesnica Nina Dragičević ter skladatelj filmske in gledališke glasbe Nino de Gleria. Nagrade bomo izročili septembra. 13. junija je potekal 6. Otroški knjižni festival na Vodnikovi domačiji. 13. junija smo v Krajinskem parku organizirali akcijo odstranjevanja tujerodnih rastlin. 13. in 14. junija smo v Živalskem vrtu obeležili mednarodni dan risov. Letos smo k dosedanjim 15 lokacijam za grafitiranje dodali še dve, in sicer kontejnerski objekt RogLab in vzhodni notranji zid v Foersterjevem vrtu. Mednarodno sodelovanje: konec maja smo na mednarodnem natečaju za nagrado Carshare City Award osvojili drugo mesto v kategoriji do 750.000 prebivalcev in tako postali drugo souporabi vozil najbolj prijazno mesto na svetu. V finalu smo bili skupaj z Bergnom, Lizbono, Bremnom in Gentom, ki je zmagal. V drugi kategoriji so bila mesta z več kot 750.000 prebivalci, v finale München, Vancouver, Madrid in Pariz, Calgary ter Milano, ki je osvojilo nagrado. Gostili smo veleposlanika kraljevine Španije in pa udeležence akademije Life Learning. Hvala lepa. Čestitke tistim, ki ste delal film.

--------------------------------------------------------------------------------------------------aplavz v dvorani

**GOSPOD ZORAN JANKOVIĆ**

Očitno te lepote mesta sam določene svetnike zadovoljujejo. Eni so brez odziva.

**AD 4. KADROVSKE ZADEVE**

Prosim gospoda Čerina, da poda uvodno obrazložitev.

**GOSPOD ALEŠ ČERIN**

Hvala za besedo gospod župan. Cenjene kolegice in kolegi. Komisija vam v presojo predlaga 3 sklepe in 4 mnenja. Hvala lepa.

**GOSPOD ZORAN JANKOVIĆ**

Gremo na Predlog Sklepa o imenovanju predstavnice MOL-a v Svet konzervatorija za glasbo in balet. Razprava prosim. Ni razprave. Ugotavljam navzočnost po celotni točki. Rezultat navzočnosti: 32.

**Glasovanje poteka O PREDLOGU SKLEPA: V Svet konzervatorija za glasbo in balet se imenuje Živa Ploj Peršuh. Mandat imenovane traja 4 leta.**

**Prosim za vaš glas.**

**34 ZA.**

**0 PROTI.**

Gremo na drugi Predlog Sklepa o imenovanju predstavnika MOL v Svet Gimnazije Šiška. Razprava prosim. Ni razprave. Ugotavljam.

**Glasovanje poteka O PREDLOGU SKLEPA: V Svet Gimnazije Šiška se za predstavnika MOL-a imenuje Erik Karič. Mandat imenovanega traja 4 leta.**

**Prosim za vaš glas.**

**35 ZA.**

**0 PROTI.**

Gremo na tretji Predlog Sklepa o imenovanju predstavnika MOL-a v Svet Dijaškega doma Tabor. Razprava. Ni razprave.

**Glasovanje poteka O PREDLOGU SKLEPA: V Svet Dijaškega doma Tabor se imenuje Rok Radovan. Mandat imenovanega traja 4 leta.**

**Prosim za vaš glas.**

**37 ZA.**

**0 PROTI.**

Gremo na peti predlog. Četrti predlog mnenja h kandidaturi za ravnateljico Osnovne šole Polje. Razprava prosim. Ni razprave.

**Glasovanje poteka O PREDLOGU SKLEPA: Barbari Smrekar se da pozitivno mnenje h kandidaturi za ravnateljico Osnovne šole Polje.**

**Prosim za vaš glas.**

**38 ZA.**

**0 PROTI.**

Hvala lepa.

Gremo na peti Predlog Mnenja h kandidaturi za ravnateljico Osnovne šole Spodnja Šiška. Razprava prosim. Ni razprave.

**Glasovanje poteka O PREDLOGU SKLEPA: Franciju Hočevarju se da pozitivno mnenje h kandidaturi za ravnatelja Osnovne šole Spodnja Šiška.**

**Prosim za vaš glas.**

**38 ZA.**

**0 PROTI.**

Sprejeto.

Gremo na šesti Predlog Mnenja h kandidaturi za ravnateljico Osnovne šole Toneta Čufarja. Razprava prosim. Ni.

**Glasovanje poteka O PREDLOGU SKLEPA: Tanji GRÜNFELD se da pozitivno mnenje h kandidaturi za ravnateljico Osnovne šole Toneta Čufarja.**

**Prosim za vaš glas.**

**39 ZA.**

**0 PROTI.**

Vsi trije so izjemni ravnatelji.

Gremo na sedmi Predlog Mnenja h kandidaturi za ravnateljico Srednje frizerske šole Ljubljana. Razprava prosim. Ni razprave.

**Glasovanje poteka O PREDLOGU SKLEPA: Saši Hiti in Sabini Juhart se da pozitivno mnenje h kandidaturi za ravnateljico Srednje frizerske šole Ljubljana.**

**Prosim za vaš glas.**

**27 ZA.**

**0 PROTI.**

In s tem smo to točko zaključili.

**AD 5. ZAKLJUČNI RAČUN PRORAČUNA MESTNE OBČINE LJUBLJANA ZA LETO 2019**

Gradivo ste prejeli. Prejeli tudi poročila Odbora za gospodarske dejavnosti, turizem in kmetijstvo, za predšolsko vzgojo in izobraževanje, za šport, za zdravje in socialno varstvo, za gospodarske javne službe in promet, za lokalno samoupravo, za varstvo okolja, za kulturo in raziskovalno dejavnost ter poročilo pristojnega Odbora za finance. Pred sejo ste prejeli še dodatno gradivo k točki, primerjava prejemkov in izdatkov proračuna MOL po različnih vrstah klasifikacij in obdobjih ter zadolženosti MOL in njenih pravnih oseb. To, kar ste danes dobili vsako leto dajemo, da lahko delate primerjavo ne, kako teče naš proračun. Lanski proračun je bil drugi najvišji v 13. let, odkar jaz vodim mestno občino. Samo 2010 je bil višji, ko smo dobili stadion pa dvorano Stožice. Prosim gospo Sašo Bistan, da poda uvodno obrazložitev.

**GOSPA SAŠA BISTAN**

Hvala za besedo. Spoštovane svetnice in svetniki.

**GOSPOD ZORAN JANKOVIĆ**

Glasnej Saša. Glasnej, se te ne sliš.

**GOSPA SAŠA BISTAN**

Spoštovane svetnice in svetniki. Spoštovani župan, podžupanja in podžupani, sodelavci. Kot vam je že v uvodu povedal župan smo pripravili pregled realizacije proračunov MOL od leta 2006 do 2019 in smo zlo ponosni, da smo lani zaključili kot drugi največji zaključni račun. Na strani prihodkov znaša realizacija 339.3 milijone evrov, na strani odhodkov pa 335.6 milijonov. Kar pomeni, da je imela Mestna občina Ljubljana konec leta presežek v višini 3.8 milijonov evrov. V letu 2019 se je povečalo namensko premoženje JSS MOL-u s kapitalskim transferjem v višini 1.7 milijonov evrov in 0.5 milijona Tehnološkemu parku. V preteklem letu se je mestna občina zadolžila za 10 milijonov evrov, odplačala pa 11.6 milijonov evrov. Zadolženost na dan 31. 12. 2019 je znašala 93.5 milijonov evrov. Na dan 31. 12. 2019 je imela mestna občina Ljubljana 15 milijonov zapadlih neplačanih obveznosti. Prihodki so realizirani 87.87% glede na plan. Davčni prihodki so bili realizirani blizu načrtovanega. 243 milijonov oziroma 97.76%. Nedavčni prihodki so bili realizirani v višini 60.5 milijonov oziroma 75.51%. Tu je med drugim evidentiran prihodek iz komunalnega prispevka investitorjev v višini 27 milijonov evrov. Kapitalski prihodki so bili realizirani 38.54% oziroma 10 milijonov. Prejete donacije: tu je bilo planirano 4.5 milijonov evrov. Prikazana realizacija pa je v višini 7.255 evrov. Razlog za to je bilo med letom prejeto mnenje Ministrstva za finance, da je sedaj potrebno sofinanciranje Eko sklada prikazati med transfernimi prihodki na kontih prejeta sredstva iz Državnega proračuna. Transferni prihodki so bili realizirani v višini 25.3 milijone evrov oziroma 97%. Tu je prikazano med drugim tudi prej omenjeno sofinanciranje Eko sklada za nakup 17 avtobusov v višini 3.4 milijone evrov in za izgradnjo telovadnice v Osnovni šoli Vižmarje Brod v višini 900.000 evrov. Odhodki so realizirani v višini 88.34%. Tekoči odhodki so nižji od predvidenih 86.75%, nižje so plače in prispevki, nižji so izdatki za blago in storitve, obresti so se še malo znižale predvsem zaradi še vedno nizkih obrestnih mer na trgu in tudi zaradi nadaljnjih pogajanj z bankami. Tekoči transferji so realizirani v višni 186 milijonov evrov, od tega največji del predstavljajo drugi transferji posameznikom in gospodinjstvom. Tu gre največ za plačilo razlike med ceno programov v vrtcih in plačili staršev v višini 62.6 milijonov evrov, drugi tekoči domači transferji v višini 95.5 milijonov. Transferji nepridobitnim organizacijam in ustanovam v višini 13 milijonov in subvencija javnemu podjetju LPP 14.5 milijonov evrov. Za investicije je bilo namenjenih skupaj 107.5 milijonov, od tega za investicijske odhodke 91.1 milijon in za investicijske transferje 16.4 milijone evrov. Hvala.

**GOSPOD ZORAN JANKOVIĆ**

Saša, sam še to povej, ne vem, če si povedala. Prenos iz leta prej je bil plačan letos do konec januarja vse.

**GOSPA SAŠA BISTAN**

Do 20. januarja.

**GOSPOD ZORAN JANKOVIĆ**

Še to povej v mikrofon, prosim te.

**GOSPA SAŠA BISTAN**

Prenos neplačanih odhodkov v višini 15 milijonov je bilo plačano vse do 20. 1. 2020.

**GOSPOD ZORAN JANKOVIĆ**

Hvala lepa. Gospa Lozej, stališče odbora.

**GOSPA MAG. MOJCA LOZEJ**

Hvala lepa za besedo. Odbor za finance podpira sprejem Zaključnega računa proračuna Mestne občine Ljubljana za leto 2019. hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Lep pozdrav, hvala lepa za besedo. Nobeden od petih članov Statutarno pravne komisije ni imel pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Razprava prosim. Gospa Sever.

**GOSPA KSENIJA SEVER**

Spoštovani gospod župan, hvala za besedo. Lep pozdrav vsem prisotnim tukaj v dvorani. Realizacija obračuna za leto 2019 je za malo manj kot milijon pa pol večja kot je bila v letu 2018. V svoji razpravi se bom večkrat navezala na Odlok proračuna za leto 2019, kjer bodo razlike do rebalansa predvsem pa do končnega obračuna zelo velike. Naj najprej pogledam na prihodkovno stran, kjer je bil odlok proračuna 421 milijonov evrov, nato rebalans na 406 milijonov in sprejeti proračun v višini 386.2 milijona evrov. Tukaj me zmoti znatno zmanjšanje koriščenja sredstev iz državnega proračuna in Evropske unije na postavki konta 741 od prvotno načrtovanih 42.5 milijona evrov, sprejeti proračun 19.5 milijonov evra, koriščenih pa je le 15 milijonov evrov. Kar pomeni več kot 100% manj od odloka tukaj primerjam. Ker se ta sredstva koristijo v določeni časovni perspektivi večkrat je navedeno do leta 2020. Gre za več projektov. Upam, da se bodo odobrena sredstva v roku počrpala. Naj omenim, da se veliko teh projektov realizacija prenaša v leto 2020 in še naprej. Na odhodkovni strani pa je na investicijskih odhodkih na konto 42 od odloka 170 milijonov prvi rebalans 149, nato 120 in realizacija 91 milijonov evrov. To je sicer res 75% od sprejetega obračuna, sicer pa od odloka skoraj 100% manj. Tukaj pa bom omenila posamezne postavke investicije, ki so prenesena v naslednja leta pa pomenijo za prebivalce Ljubljane dodatno kakovost bivanja v svoji četrtni skupnosti. Še vedno ni zagotovljena v celoti protipoplavna vredno, izgradnja protipoplavne varnosti. Izgradnja kini minipleksa, čeprav smo potrjevali načrt 2016-2019. Ureditev asfaltiranje posameznih cest. Najbolj pa me moti, da ni realizacije na postavki izgradnje oskrbe z vodo. Voda je osnovna dobrina, predstavlja kakovost bivanja. Govorimo o glavnem mestu države, pa naselja na obrobju Ljubljane še nimajo vodovoda. Tu naj omenim Zgornjo Besnico, Janče, Podlipoglav, Podutik ni vodovoda. Zelo veliko projektov, tudi te se zamikajo iz takih in drugačnih razlogov v naslednja leta. Odhodki za investicije za investicijske transferje proračunskim uporabnikom na postavki 432 so manjši skoraj za 5 milijonov evrov. Na postavki investicijsko vzdrževanje in gradnja cest, pa tudi za okoli 5 milijonov. V nadaljevanju pa piše, da so v tej postavki nujne sanacije zaradi dotrajanosti, poškodb in tako dalje, tukaj mislim ceste. V MOL, predvsem v četrtnih skupnostih izven središča mesta je še veliko cest, ki so potrebne obnove, predvsem pa asfaltiranja so gramozne. Sredstva za izobraževanje so tudi manjša za okoli 6 milijonov evrov, obnova šol in vrtcev, torej seštevki takih investicij so zajeti v zmanjšanju na kontu 42 in realizaciji 91 milijonov evrov. Opažam pa, da se povečujejo zneski za delovno uspešnost glede na sprejeti proračun povem, da nimam nič proti. Saj ljudje morajo biti plačani samo sprašujem, če projekti niso izvedeni oziroma ali dobijo ta sredstva ljudje na oddelkih, kjer je delo tudi realizirano. Na področju kulture sofinanciranje nevladnih organizacij je v tabeli navedenih 49 organizacij, nato so projekti, ki so izbrani in financirani in pogodbe ob programskem upravljanju. Torej trije sklopi dejavnosti. Tukaj pa bi bila potrebna obrazložitev vsaj za večje zneske nad 50.000 evrov, za koliko predstav so bila uporabljena sredstva, koliko gledalcev je bilo tako, kot je prikazano na primer za Pionirski dom, Mestno gledališče in tako dalje? Prav tako mislim, da bi moralo biti navedeno da, če posamezna nevladna organizacija pridobi sredstva iz vseh prej omenjenih treh sklopov. Na primer Zavod divja misel je prejel 140.000 evrov, nato še 13.600 evrov iz financiranja, Zavod EN-KNAP pa kar 191.000 evrov iz programskega upravljanja in 167.000 evrov kot sofinanciranje nevladnih organizacij. To je skupaj 358.000 evrov, pa ni nobene podrobne obrazložitve. Zanima me, koliko ima ta zavod zaposlenih in opis dejavnosti? Še par besed o zadrževanju oziroma o spremembi 25. člena, ki omogoča večjo zadolžitev javnim podjetjem. MOL je sicer znižala svojo zadolžitev na 93.5 milijonov evra, vendar smatram, da je javni holding in stanovanjski sklad del velike družine MOL in je tako skupna zadolžitev 134 milijonov, saj je MOL odgovoren za poroštva obeh zavodov. Bilanca stanja je zrcalo gospodarjenja s sredstvi. Vsako leto zaprošamo za obrazložitve tabele, predvsem na skupinah kontov 120 in 220. Konto 18, neplačani odhodki se povečajo za 10 milijonov evrov na 43.5 milijonov evra pa ni niti besede zakaj, kje. Kaj in komu predstavlja ta znesek. Prav tako se povečajo kratkoročne obveznosti do dobaviteljev za več kot 5 milijonov, pa ni obrazložitve koliko je zapadlih obveznosti pri 31. 12. 2019, niti ni tabele za večje zneske in katerim dobaviteljem. Na koncu pa, da ne bo mi zvenela samo kritika mislim, da si pripravljalci pri tako obsežnem gradivu zaslužijo pohvalo, čeprav mene posamezni zneski so zmotili. Hvala lepa.

**GOSPOD ZORAN JANKOVIĆ**

Zaključujem razpravo. Jaz sem bil tko prijazen. Prav gospod Horvat, izvolte ne, sem prej vprašu ne. Aja, to je uno. Bom pol odgovoru vse skupaj gospa Sever, na vaše pripombe ne tko, da nam dvakrat govoru. Izvolte gospod Horvat.

**GOSPOD JOŽEF HORVAT**

Hvala lepa za besedo. Pozdrav vsem. Predvsem bi se tukaj navezal na slabo realizacijo prodaje mestnih zemljišč, v lasti Mestne občine Ljubljana. Postavljeno včasih mogoče res previsoko. Moti me pa to, kar smo že tudi zastavil kot ustno svetniško vprašanje o škrbinah, da imamo zelo nerealno postavljano ceno. Marsikdo bi se odloču tudi bom reku na svojem področju v Črnučah, ki bi zgradil parkirna mesta za svoje lokale in tko naprej, s tem bi povečal BDP, multiplikatorji bi bili ampak cene so pa res nerazumno visoke. Za 100 kvadratov, ne vem, 10.000 evrov, 16.000 evrov. Se mi zdi, da bi z neko pametno ceno lahko, sej verjamem k ste reku dobro, čim več zaslužit ne. Ampak tudi z neko realno bi pa potegnil več denarja tko, kot so včasih rekl, če ceno bencina spustiš na črpalkah dobiš prehodne goste, ki zapravijo več in tudi v tem primeru bi bilo bolj pametno včasih te majhne škrbine prodat za neko normalno ceno, dobit denar v proračun in ga potem oplemeniti na drugih projektih. Hvala lepa.

**GOSPOD ZORAN JANKOVIĆ**

Zdej pa zaključujem razpravo. Pa bom začel kr pri vas gospod Horvat. Pomoje zaradi takega razmišljanja tut niste župan, ampak v mestnem svetu sedite, ker ne vem kaj bi mi rekl, če bi res šli to pa prodal po nizki ceni. Mi imamo za vsa naša zemljšča naredili smo končno urejeno zemljiško knjigo, preberte vse četrtne skupnosti, določeno ceno zemljišča in ne vem zakaj bi nekaj forsiral, ker če gledate bilanco v celoti, pa se bom vrnu na vas gospa Sever. Mi imamo pozitivno bilanco, izpeljal smo vse projekte. Če ste prej gledala gor, kaj je navedeno ne vem, zakaj bi prodal po nizki ceni ne. Kaj bi šele pol rekl? Pol bi začel pa zbirate ne, komu ste v ulici prodal po nizki ceni ne, pa kdo hodi s kom na kavo in podobno. Ampak dokler bom jaz tu ne bomo skrbel zakonost ne in pa za to, da dobimo čim več v proračun MOL. Replika pri naslednji točki. Hvala lepa. Pa tut. Ne. Sej bo ne, prosim ne. Vi pa lahko odgovorite, izvolte.

**GOSPOD JOŽEF HORVAT**

Predvsem bi tukaj izpostavu s kom na kavo pa to mi, to mi je izpod časti. Je pa res, da smo s tem

**GOSPOD ZORAN JANKOVIĆ**

Okej, lejte sej. Lejte, nimate besede. Dal sem zato repliko, ker vam ne pripada replika pri tej točki. Dobr veste, da vam ne pripada. Tok časa ste pa že v mestnem svetu. Ampak vi ste mel svoje mnenje, jaz pa imam tut svoje mnenje. Gospa Sever, vašo razpravo spoštujem ampak neke odgovore pa morte dobit ne, nič druzga ne. Tole, k vas skrbi za Rog, za koriščenje Evropskih sredstev ne. Absolutno tut nas, ampak večina teh projektov je podaljšan rok še 2 leti. Tko, da mamo dost časa, da to in, če vam pa zdej povem, da nam je v tem trenutku država dolžna 6 milijonov evrov ne za projekt iz Evropskih sredstev ne in se v bistvu vsak teden po dvakrat kličemo. Potem ste imel kot drugo točko protipoplavna varnost. Absolutno nujno, ampak na napačen naslov ste se obrnil. Država ima v proračunu Evropskih sredstev 33 milijonov za Ljubljano za protipoplavno varnost, Mali Graben, Gradaščica, nimamo še izbranega izvajalca, iščemo gradbeno dovoljenje, če pa gledate tisto, kar je bilo po ingerenci MOL ne, smo pa mi ne zadrževalnik na Glinščici že naredili pred letom in pol. Tko, da ni pravi naslov, ne pripada nam. Tut jaz bi bil zlo vesel in tut pišemo zdej. Da še to povem. Ministru Vizjaku za sestank, prva točka najbolj pomembna, da se začne izvajat protipoplavna varnost. Ker zdej, če ste mediji spremljal, izbrani izvajalc za sosednjo občino ne, Polhov Gradec, za Ljubljano še ne. Potem ste govorila o asfaltiranju cest. Imamo 1626 cest, v teh treh letih, kar se dela skozi aglomeracije, skozi kolesarske steze in popravilo ceste, jih delamo 301 cesto. In ga ni, ki bi lahko več delu. Oskrbo z vodo, Besnica je letos v programu tako, je pa tle na vzhodnem delu Ljubljane je bil sam ta problem, da so imel svoje vodovode in so dolgo časa zdržal, dokler ni cela četrtna skupnost hotla met mestno vodo, ki je cenejša in boljša. Obnova šol in vrtcev. Tle pa jaz ne želim si je pa tut bi reku, zdi se mi neprimerno, da kdo kaj reče. Cela tretjina proračuna. Lani je šlo 113 milijonov za šole in vrtce. 113 milijonov. Je ni občine v Evropi. In tudi zdej ne, da bo še mal lažji, v tem trenutku imamo razpis za 10 objektov šol in vrtcev in ko zaključimo prenovo še statično sanacijo Riharda Jakopiča, za drugo leto nam ostane sam ena šola statične sanacije in to je v planu že Trnovo, osnovna šola, drugo vse teče. Delovno uspešnost, zakaj je? Ja, naši zaslužijo. Dobijo zelo restriktivno. Tudi zdej, k smo dobili od države denar za čas tega koronavirusa, mi smo polovico denarja nazaj vrnil. Ker smo dali tistim, ki po pravičnosti pripada, k so to delal. Tko, da smo zlo restriktivni. Zakaj je pa indeks večji? Ker delovno uspešnost se ne da planirat. Pa še ste rekla, sredstva za zavode. Zakaj vam to ni napisan ne, ker bi bil predolg seznam. Mi imamo ta razpis, 3 letni na področju ne kulture. Na področju športa in vse komisije to obravnavajo. In še rekla ste minipleks. Ja, mi smo minipleks prej planiral ampak tut to ste spremljal, da smo zdej izbral izvajalca, prof. dr. Gabrijelčič s svojo skupino je dobu minipleks. Računamo, da bo pač gradbeno dovoljenje v naslednjem letu in potem začetek gradnje. Ampak ravno to, kar vi sprašujete ne. Danes je šel odgovor, zakaj mi tut v proračunu vedno dajemo več sredstev, kot jih bomo dejansko mel. Ker mormo met vse te projekte, ki vi ste naštel sam enga v proračunu, če hočmo začet z njem delat. Če sam govorimo, da ne vemo kaj se bo zgodil. Žak, kdaj bo gradbeno dovoljenje. Potem imamo Ilirijo, gradbeno dovoljenje. Potem imamo Vevče bazen, gradbeno dovoljenje. Govorim samo o teh športnih objektih. Delamo že Šentjakobski oder, pa delamo že tudi fasado na Španskih borcih ne. Tako, da je odvisno od teh gradbenih dovoljenj, k jih pridobivamo ne. A naj rečem kej o Rogu. Ne vemo, kdaj bomo Rog spraznil ne oziroma kdaj ga bo država spraznila. Tko, da ugotavljam navzočnost po celotni točki. Še to. Rekl ste še za holding, zadolžitev. Jaz se strinjam, da je to del mestne družine in tut nimam nič proti, da pišejo, kar je holding zadolžen. Zdej pač mamo energetiko, največjo investicijo v državi ne. 134 milijonov ne. Imamo VOKO, ki ima investicijo ne 112 milijonov, 111 milijonov ne, ki vodi ne. Ampak holding, če upoštevamo holding kar bi bilo tle prov, nam more tut prihodke holding upoštevat. Ker potem je slika čist druga. Rezultat navzočnosti: 41.

**Glasujemo O PREDLOGU SKLEPA: Mestni svet Mestne občine Ljubljana sprejme Zaključni račun proračuna Mestne občine Ljubljana za leto 2019.**

**Prosim za vaš glas.**

**26 ZA.**

**9 PROTI.**

Sprejeto.

**AD 6. A) PREDLOG ODLOKA O REBALANSU PRORAČUNA MESTNE OBČINE LJUBLJANA ZA LETO 2020**

**b) Predlog Sklepa o spremembah in dopolnitvah Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 eurov za leto 2020**

**c) Predlog Sklepa o spremembi Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestne občina Ljubljana v letu 2020**

Gremo najprej na točko uvod a). Saša Bistan. Boš sam moment, Saša. Prejeli ste gradivo. Pa tudi mnenja Odbora za gospodarske dejavnosti, Odbora za predšolsko vzgojo in izobraževanje, Odbora za šport, Odbora za ravnanje z nepremičninami, Odbora za varstvo okolja, Odbora za lokalno samoupravo, Odbora za zdravje in socialno varstvo, Odbora za kulturo in raziskovalno dejavnost, Odbora za zaščito, reševanje in civilno obrambo, Odbora za gospodarske javne službe in promet in Odbora za finance. Zdej pa izvoli, Saša.

**GOSPA SAŠA BISTAN**

Hvala za besedo. Uvodoma bi povedala, da smo rebalans pripravljali v času razglasitve epidemije in v času, ko še ni bil na razpolago doberšenj del podatkov, ki bodo vplivali na finančno stanje države, občin in posameznikov. Glavni razlog za predlagani rebalans je upoštevanje do sedaj oziroma do oddaje gradiva znanih posledic epidemije, uskladitev financiranja projektov glede na dinamiko izgradnje in vključitev novih projektov v proračun. Tako smo pri pripravi upoštevali realizacijo za leto 2019 iz prej obravnavanega zaključnega računa. 4 mesečno realizacijo za leto 2020 in predvidevanje posledic razglasitve epidemije na podlagi prejete zakonodaje do oddaje gradiva, ki je bilo 22. maja. Rebalans proračuna MOL za leto 2020 je planiran v višini 406.6 milijonov evrov in je nižji od sprejetega proračuna za 14.7 milijonov evrov. Tako so prihodki predvideni v višini 386.3 milijone, odhodki pa v višini 391.7 milijonov evrov. Pri dohodnini smo upoštevali povprečnino 623.96 evrov, ki je bila določena v Zakonu o zagotovitvi dodatne likvidnosti gospodarstvu za omilitev posledic epidemije Covid-19, ki je bil objavljen v Uradnem listu 30. 4. 2020. Pod katerem MOL pripada 8.6 milijonov več kot prej in je sedaj načrtovana v skupni višini 153.5 milijonov evrov. Po naših grobih ocenah ta znesek ne bo zadolščal za pokritje vseh stroškov, ki so nastali zaradi razglasitve epidemije. Po Zakonu o glavnem mestu Repulike Slovenije je načrtovan prihodek v enaki višini 15.4 milijone evrov, nadomestilo za uporabo stavbnega zemljišča pa tudi v enaki višini 60 milijonov evrov. Domači davki na blago in storitve. Tu je sedaj načrtovano 7 milijonov prihodkov, prej 12. Največje zmanjšanje je razvidno pri turistični taksi, ki je bila v proračunu načrtovana v višini 5.4 milijone, sedaj pa le v višini 1 milijon oziroma razvidno je zmanjšanje za 4.4 milijone evrov. Zmanjšanje je razvidno tudi pri taksi za gostinske vrtove v višini 0.5 milijona evrov. Poslovni najemi so predvideni v višini 20.1 milijon. Komunalni prispevki investitorjev je sedaj načrtovan v višini 23 milijonov oziroma 20 milijonov manj predvsem zaradi negotovih razmer. Prejete donacije so bile načrtovane v višini 3.9 milijonov, sedaj pa le v višini 16.680. Razlog je enak kot pri točki zaključni račun, mnenje Ministrstva za finance. Prihodki od države so predvideni v predlogu rebalansa v enaki višini 9.3 milijone evrov. Prihodki iz Evropske unije pa v višini 31.3 milijone oziroma za 5 milijonov manj kot v sprejetem proračunu. Razlog za zmanjšanje je usklajevanje dinamike gradnje posameznih projektov in investicij. Na strani odhodkov pa je predviden tudi 1 milijon več za proračunsko rezervo tako, da je sedaj predvidena izločitev v sklad v višini 2 milijona evrov. Za investicijske odhodke in transferje je predvideno skupaj 161 milijonov evrov. Kapitalski transfer Javnemu stanovanjskemu skladu je planiran za 200.000 evrov več, torej 2.4 milijone evrov. Zadolževanje je povišano za 10 milijonov na 20 milijonov, odplačilo dolga pa je načrtovano v višini 12.5 milijonov evrov. Stanje zadolženosti na dan 31. 3. 2020 je bilo dobrih 90 milijonov. V okviru proračunskih uporabnikov je prišlo do sprememb med Sekretariatom mestne uprave in Službo za razvojne projekte in investicije in sicer je pri Sekretariatu mestne uprave ostal le tisti del investicij, ki se vežejo na upravičene stroške neposredne energetske sanacije javnih objektov. Vsa ostala dela, ki se opravijo na objektu in predstavljajo spremljajoča oziroma potrebna dela za izvedbo projekta energetske sanacije objektov, na primer statična sanacija, celovite prenove objekta, manjše dograditve in prenove pa je prevzela služba za razvojne projekte. Tako so v tej službi sedaj odprti novi projekti celovitih prenov in rekonstrukcij. Na Osnovni šoli Vrhovci, Osnovna šola Riharda Jakopiča, Osnovna šola Nove fužine, Osnovna šola Martina Krpana, Osnovna šola Koseze, Vrtec Miškolin, enota Rjava cesta, Vrtec Viški gaj, enota Zarja in Vrtec Jelka, enota Palčki ter obnova Palače Kresija. Pri Oddelku za predšolsko vzgojo in izobraževanje pa sta vključeni še dve prenovi šolskih, športnih igrišč in sicer pri Osnovni šoli Mirana Jarca in pri Osnovni šoli Franc Rozmana Staneta. Ostali novi vključeni projekti so: povečanje zmogljivosti čistilne naprave Rakova Jelša, Digitalno inoviranje Plečnikove dediščine v Ljubljani, regiji Osrednja Slovenija, ureditev prostora in površin za izvedbo treningov varne vožnje. Osrednja aleja Žale, projekt Save the homes, povezovalna cesta med Letališko cesto in Zaloško cesto, rekonstrukcija vodovodnega mostu, vzpostavitev povezave mesta s krajinskim parkom Ljubljansko barje za pešce in kolesarje in projekt Tribute. Največje povečanje v rebalansu je razvidno pri prej omenjeni Službi za razvojne projekte in investicije za 7 milijonov, razlog je prenos izvedbe investicij ter pri Oddelku za predšolsko vzgojo in izobraževanje za slabih 4 milijone evrov. Največje zmanjšanje pa je razvidno pri Oddelku za gospodarske dejavnosti in promet za 17 milijonov zaradi usklajevanja dinamike gradnje posameznih investicij in pri Sekretariatu mestne uprave za 8.5 milijonov evrov. Razlog je bil že prej naveden. Hvala.

**GOSPOD ZORAN JANKOVIĆ**

Hvala lepa. Sam še en stavk na ta uvodni del s kolegico Sašo. Ključen razlog za poleg tega, kar je naštela še enkrat ponavljam, za rebalans so investicije v predšolskih in šolskih objektih, da pokoristimo v bistvu tut ta čas, ko ni bilo šolanja in predvsem počitnice, sicer bi lahko to odlagal ne. Počitnice, da bomo čim več gradili. Od teh 10 objektov na predšolski in šolski vzgoji smo dali že prvi objekt, izbrali izvajalca za Vrtec Kolezija v Murglah, ta drugi objekt, ki bo pogajan ta teden je pa Osnovna šola Vrhovci, kjer se res soočajo z veliko stisko. Gospa Lozej, stališče odbora.

**GOSPA MAG. MOJCA LOZEJ**

Hvala lepa za besedo. Odbor za finance podpira sprejem predloga Odloka o rebalansu proračuna Mestne občine Ljubljana za leto 2020. hvala.

**GOSPOD ZORAN JANKOVIĆ**

Gospod Sedmak.

**GOSPOD MARJAN SEDMAK**

Hvala lepa. Tudi pri tej točki nobeden od 5-ih članov Statutarno pravne komisije ni imel pripomb pravnega značaja. Hvala.

**GOSPOD ZORAN JANKOVIĆ**

Razprava prosim. Gospa Sever, izvolte.

**GOSPA KSENIJA SEVER**

Spoštovani gospod župan, še enkrat hvala za besedo. Tudi proračun za leto 2020 je bil krepko preko 400 milijonov evrov, s tem rebalansom pa smo na istem znesku kot sprejeti proračun v letu 2019 in sicer 386 milijonov evrov. Ker nas čaka še rebalans, ki sigurno bo zaradi sprememb, tukaj mislim epidemijo, o tem bom govorila v nadaljevanju. Mislim, da bo zaključni račun v okviru letošnjega, kolikor pa bomo imeli jeseni ponovitev Covid-19, pa bo veliko nižji. Priznam, da je težko govorit o tem, kaj bo v prihodnje, vendar mislim, da dejstva do konca maja niso tako slaba za MOL. MOL je dobila od države za 8.6 milijonov evra več povprečnine. Veliko izdatkov za kosila, pomoč gasilne brigade in še drugim službam pa bo krila iz proračunske rezerve 2 milijona evrov. Tukaj bi mogla pohvalit, oziroma pohvalim službe MOL in samo MOL, da je tako hitro pristopila k pomoči prizadetim, saj je vključila za kuhanje kosil posameznike iz šol, vrtcev, pa tudi kosilo je bilo razvažano s pomočjo šoferjev javnega potniškega prometa in na terenu so bile glede tega pohvale. Z ukrepi vlade pa bo MOL pridobila še nekatera sredstva. V proračunu MOL pri črpanju sredstev iz Kohezijskega sklada načrtuje za 5 milijonov evrov manj. Tukaj je spet zajeto več projektov, obrazložitev zaradi spremembe dinamike izvajanja projektov je zelo splošna, mogoče bi tukaj kdaj napisal kakšen stavek več. Veliko je tudi zmanjšanja na prihodkih od komunalnih prispevkov. Skoraj za polovico, 20 milijonov evrov. Vendar na drugi strani pa ne vidim povišanja na investicijah kajti, če ne bo komunalnega prispevka, občina tudi ne bo imela stroškov v zvezi z urejanjem komunalne infrastrukture. Prav tako pa se v letu 2020 MOL lahko zadolži za dodatnih 10 milijonov evrov in tudi vsa podjetja v okviru MOL se lahko še zadolžijo. Naj omenim, da pri investicijskih odhodkih se zmanjšajo sredstva za obnovo nekaterih projektov. Tukaj bi omenila Bratovševo ploščad, več let se že omenja. Župan je sicer povedal, da nekatera gradbena dovoljenja so, vendar se Kopališče Vevče, Ilirija, to so projekti, o katerih v tem mestnem svetu govorimo večkrat prenašajo oziroma podaljšujejo v naslednja leta. Proračun MOL za leto 2020 pa načrtuje tudi primanjkljaj prihodkov nad odhodki v višini 5.3 milijona evrov, čeprav se bo ta primankljaj pokrival iz prihodkov iz prejšnjih let mislim, da bo tukaj sprememba ob naslednjem rebalansu in pričakujem, da bomo končal letos z pozitivnim rezultatom teh prihodkov. Hvala lepa.

**GOSPOD ZORAN JANKOVIĆ**

Hvala lepa. Gospa Škrinjar. Bom pol na koncu vse odgovoru tko, da ne bi zdej.

**GOSPA MOJCA ŠKRINJAR**

Hvala. V rebalansu zasledim tudi v poglavju 3 varovanje okolja in naravne dediščine, zbiranje in ravnanje z odpadki, seveda tudi urejanje zbirnih centrov in namenjate višino vsota, višina vsote je 152.000 za projektno dokumentacijo. Omenjate Stanežiče, Zalog in Povšetovo. Zanima me, kaj ste storili, da bi ugodili prebivalcem Stanežič? Vemo, da so imeli problemi s tem, probleme s tem zbirnim centrom. Ali imate zadeve sedaj urejene tako, da so prebivalci zadovoljni, bi bilo moje vprašanje. Kam nameravate usmeriti kanalizacijo--

---------------------------------------------------------------KONEC POSNETKA ŠT. 20200615\_154744

**GOSPA MOJCA ŠKRINJAR**

--ko boste urejali področje Rašice. Nadalje imate v rebalansu tudi skoraj 3.5 miljone sredstev evrov lastne udeležbe, 1.5 miljona državnih sredstev in 8.5 milijonov kohezijskih sredstev za izgradnjo in nadgradnjo Centralne čistilne naprave Ljubljana. Čemu je to potrebno, bi vprašala? To je bolj retorično vprašanje, ker seveda imamo zadaj odvajanje in čiščenje odpadne vode na območju vodonosnika, to je kanal C0, sporni kanal C0, kateremu kot veste mi nasprotujemo. Imate opredeljena lastna sredstva za to v letu 2020, tja 1.300.000, državnih 154.000 in 873.000 in še nekaj kohezijskih sredstev. Kakšen je vaš načrt? Kako boste popravili situacijo, če vam Agencija za okolje in prostor ne bo dala torej pozitivnega mnenja k temu projektu? Ne najdem ureditve kanalizacije na področju Zaloga, Polje, Sončne poti. In vidim, da gre za nekaj zmanjševanja sredstev za na področju zagotavljanja poplavne varnosti. Sprašujem, kako je s čiščenjem kanalov za meteorne vode po ulicah? In lahko pohvalim rešitev rekreacijske in športne površine ob Savi. Navajate migracije s kolesom, kar je pozitivno. Sprašujem pa vas, če razmišljate oziroma ste razmišljali v tem rebalansu tudi kdaj bo zgrajena kolesarska steza ob robu Ljubljanskega barja, ki bi povezala Ljubljano z Vrhniko? Gre za butični, trajnostni športni turizem. In pa pozdravljam obnovo stavbnih lupin v programu Ljubljana- moje mesto. Prej ste omenili tudi že v zaključnem, ob zaključnem računu investicijsko vzdrževanje vrtcev. V rebalansu namenjate milijon in pol in še nekaj za ta namen, vendar omenjate zgolj tri vrtce, ki bodo dobili tudi dodatne površine. Mi vemo, da vsako leto sprejemamo sklep o manjši igralni površini na otroka, kot jo določa državna zakonodaja in prelagamo zadevo na bodočnost. Torej, pozdravljam tri vrtce, ki bodo dobili večjo površino, zlasti Zalog, ki se mi zdi pravzaprav zelo neka nepriviligirano območje Ljubljane, ki končno, končno dobiva tudi nekaj sredstev. Se mi pa zdi, da kljub temu, da ste lani veliko namenili za vrtce, se mi zdi, da bi bilo potrebno intenziteto tega še povečati, kar zadeva širitev igralnih površin. Mala ulica tudi dobiva nekaj malega, to me veseli. Je pa problem z Osnovno šolo Zalog. Mi lahko potrdite, da gre večina investicije v drugo leto? Namreč trenutno, kot vem potekajo postopki v zvezi s pridobitvijo gradbenega dovoljenja za kuhinjo, statične preverbe in me zanima, kje pravzaprav so sredstva namenjena za te namene? Hvala.

**GOSPOD ZORAN JANKOVIĆ**

Gospod Čadež.

**GOSPOD DR. ZVONE ČADEŽ**

Hvala za besedo. Jaz bi najprej pohvalil gospoda župana, ki si je v proračunu, pardon rebalansu proračuna zmanjšal za 20% sredstev na postavki župan. Iz 2.429.000 na 1.866.000. Malo me sicer skrbi, kako bo vse hude naloge, ki jih ima opravil z 20% manj denarja, ampak to je njegov problem. Zdej, to izpade zelo pohvalno z moje strani, kar je seveda do župana čudno. Zakaj je čudno, bo vam jasno v naslednjem stavku. Kljub temu, da je zmanjšal postavko za 20% je njegova poraba 3.5 kratnik ne, 3.5 kratnik porabe vseh četrtnih skupnosti v Ljubljani. Preden je naredil to zmanjšanje je bil ta faktor, se pravi faktor porabe postavka župan deljeno postavka vse četrtne skupnosti, celo 4.6. Torej, gospod župan je vreden 360% več denarja kot vse četrtne skupnosti v Ljubljani, kar je super, krasno in vam vseh prosim, da tale proračun potrdite, ker je to res fantastično. Mamo krasnega župana. Jaz mislim, da bi mu lahk še 20% gor na postavko župan dodal. Jaz, k ste vi govoru, sem bil jaz tiho ne, tko, da bi prosu eno osnovno kulturo gospod Sedmak. Dovolj ste stari, da se to držite no.

**GOSPOD ZORAN JANKOVIĆ**

Lepo prosim, prosim. Ne, gospod Sedmak, lepo prosim ne. Dejmo gospod Čadež zdej končat.

**GOSPOD DR. ZVONE ČADEŽ**

Jaz nisem upadu vam v besedo.

**GOSPOD ZORAN JANKOVIĆ**

Gospod Sedmak, prosim. Lepo prosim. Naj zaključi.

**GOSPOD DR. ZVONE ČADEŽ**

Gospod župan je zelo kulturen, pa discipliniran, pa ne vem vojaško vzgojen in takoj naše ljudi tlele takoj ustavi, če kaj mimogredo, pa bi prosu gospod župan, da tut gospoda Sedmaka ustavte.

**GOSPOD ZORAN JANKOVIĆ**

Sem ga ustavu.

**GOSPOD DR. ZVONE ČADEŽ**

Ja, pol. K smo se že skregal.

**GOSPOD ZORAN JANKOVIĆ**

Dejte, da lahko rečem ne, preden se začnete se kregat. Nimate pravice se kregat no. Sem ga ustavu lepo ne, nima pravice govort.

**GOSPOD DR. ZVONE ČADEŽ**

Pa mejte enake vatle za vse no.

**GOSPOD ZORAN JANKOVIĆ**

Dejte mir no. Končajte, kaj mislite končan.

**GOSPOD DR. ZVONE ČADEŽ**

Ma nimam volje. Hvala lepa, nasvidenje.

**GOSPOD ZORAN JANKOVIĆ**

Gospa Honzak.

**GOSPA URŠKA HONZAK**

Hvala za besedo. Mi v Levici smo že v obravnavi in ob sprejemanju proračuna za leto 2020 podal številne predloge in dopolnitve, ki so pa vsi kot vemo ostal brez pozitivnega odziva. Predvsem amandmaje za večje subvencioniranje in podporo LPP-ju in pa za dokapitalizacijo stanovanjskega sklada. Zdej v prora rebalansu proračuna se sredstva za LPP celo zmanjšujejo in sicer za nakup novih avtobusov in javn za javni prevoz potnikov in sicer za več kot milijon evro. Brez neke pojasnitve se zadeva premika za eno leto pa nas zanima, zakaj se ta zadeva premika in zakaj ne bo letos izveden nakup novih avtobusov? Zdej, z rebalansom se predlaga povečanje namenskega premoženja Javnega stanovanjskega sklada MOL ampak samo za 200.000 evrov, kar je glede na situacijo z javnimi najemniškimi stanovanji v Ljubljani v resnici kar smešno. Več o tem bom verjetno pri naslednji točki, ampak s takimi nizkimi dokapitalizacijami se ne bo stanovanjska problematika v Ljubljani rešila še dolgo. Tko, da smo takrat že z amandmajem predlagali mi z kakšno ničlo več, večjo dokapitalizacijo, pa tut ni bila sprejeta. In mi bomo še naprej te prioritete zagovarjali, žal jih pa ta rebalans ne. Hvala.

**GOSPOD ZORAN JANKOVIĆ**

Zaključujem razpravo. Pa probu bom zdej po vrst odgovarjat. Začel bom z gospo Sever. Država je dala MOL-u več 8.5 milijonov, dala je vsem občinam, ne sam MOL-u ne, ta dodatek povišanja povprečnine in to je bila zaveza koalicije. Pred to pandemijo, jaz sem hvaležen, jaz sem takrat predlagu, da bi naredil tri vrste prejemnikov te povprečnine ne, glede na to, kaj imajo. Mimgrede za teh 8.5 milijonov, ki smo letos hvaležni, smo mi plačali samo za mesec in pol vrtcev v času pandemije 8.800.000 evrov. Predsednik vlade mi je obljubu, da bomo vse dobil nazaj, potem je prišlo, da bo sam tistih 32%, ki jih starši plačujejo ter zadnji predlog, ki je, ki se zdej vse občine, ki imamo vrtce, govorim mestne občine nasprotujemo, je pa za Ljubljano pomeni 800.000. Nič ne mislim slabega nobenmu, da bo še enkrat jasno, ampak je le nekaj občin v Sloveniji, ki imajo vrtce, ki imajo knjižnice, ki jih financirajo 100% in, ki imajo gasilske brigade. Teh je samo 14 v Sloveniji ne. In, če vam povem ne, da gre za vrtce mesečna plača 4.400.000, govorim samo o plači, da gre za gasilsko brigado 400.000 na mesec in, da gre za knjižnico 700.000 na mesec. Če to preračunamo tako, da ene občine, ki so dobile to povprečnino brez teh so na plusu ne, občine, ki to majo so v minus. Rekli ste Bratovševa ploščad, če se ne motim ne. Bratovševa ploščad je bila pripravljena za prenovo že pred 6. leti. Če vas zanima, tam je nekje gospod Grünfeld, vodja Službe za lokalno samoupravo. Zmenil smo se v četrtnih skupnostih, kako bo sofinancirano, en del naša, naš holding, en del mestna občina in en del ne lastniki garaž, ki imajo to streho. Potem so se naenkrat te lastniki garaž premislili, češ, da morjo to dat še stanovalci v bloku in enostavno ta ploščad bo ostala taka, dokler ne bo tega dogovora. Stanovalci v bloku, ki nimajo garaž pa tega nočjo. Gospa Škrinjar je rekla za tri zbirne centre, Stanežiče, Zalog, Povšetovo. Povšetova bo odprta in bo na novo narejena, ko bo delal stanovanjski sklad svoja stanovanja. Stanežiče, tistih do 12.000 metrov, tamle mate gospo Sever, pa jo vprašte, bo prišlo na 3.000 metrov. Mi bomo zdej po otvoritvi park and ride-a Stanežiče prebivalcem podal ta nov projekt in tko, kot smo rekl, bomo delal za njega OPPN. Tako, da bojo mel dost časa ne za pripombe. Zalog so pa sami krajani razložil, da bi rad mel zbirni center. Sporni kanal C0, za nas ni nič sporen ta kanal. Mimgrede, ta kanal ga je postavu ne VOKA v času, ko je bil tehnični direktor gospod Hojs, direktor pa gospod Kranjc in za ta kanal imamo gradbeno dovoljenje za vse razen za 60 metrov. Tko, da smo pa v dogovoru ne, da delamo presojo vpliva na okolje za kineto, ampak govorim samo za kineto, če ne, lahko takoj naredimo ostalo. Potem Zalog pravte končno dobiva nekaj sredstev, ne vem kje je zdej Tone Podobnik, k je šel ven ampak, na zadnjem srečanju s predsedniki četrtnih skupnosti je on bil eden od dveh k je reku, jaz moram bit pa tih, ker smo v četrtni skupnosti Polje, Zalog tok dobil, da nimam kej rečt. Vam lahko vse našteje, kaj dobijo ne. Potem ste mel glede Osnovne šole Zalog. Ja, to je bil dogovor z ravnateljem, ali mu gremo delat kuhno, ker je tu inšpekcija al gremo v celotno prenovo drugo leto in delamo projekt za celotno prenovo drugo leto. Se prav, gre Zalog osnovna šola v celotno prenovo. Ko govorim o celotni prenovi govorim tudi o energetski sanaciji. Gospod Čadež me je pohvalu, da sem zmanjšu sredstva 20%. Jaz nisem zmanjšu teh sredstev ampak, če bi vi ne bil ciničen do mene, bi si tam prebral v principu pod župana knjiži vse. Cel protokol, med drugim tudi letos smo imel kar nekaj predstavitev Ljubljana v vsaj 3 mest je bilo planirano Dunaj, Moskva, Beograd, želel smo si več turizma iz teh krajev met. Mel smo dneve Ljubljane po 2 dni in zaradi tega je pač odpadlo, prelagamo na drugo leto. Gospa Honzak je govorila o večjem financiranju LPP, da so se zmanjšali. Res je ne. Nakup avtobusov gre v drugo leto, ker letos ni razpisa Eko sklada. To je, če bi kdo hotu bi to prebral, pa ne bi v bistvu to spraševal ne. In pa, da JSS, da mu primanjkuje sredstev ampak tamle mate direktorja, pa ga vprašte, jaz pravim, da mu ne primanjkuje sredstev. Mi bomo 3 mesece pred rokom zaključili Brdo, zdej se delajo že not inštalacije estrihi. Računam, da bo nov let teh 174 stanovanj že vseljenih in zdej ne vem drug teden, al ta teden mamo pogajanja z Rakovo Jelšo. Torej, vse tisto, kar mamo gradbena dovoljenja, kar jih dobimo gremo že v izvedbo in, če bo treba bomo še enkrat z JSS skliceval sejo mestnega sveta za rebalans. Ampak, da bi mu dal pa sredstva na zalogo mu pa ne bomo dajal ne. Obenem pa tut po zakonu, zdej smo dobil ponudbo za 90 stanovanj od družbe Kostak na Šmartinski cesti, kjer bomo podpisali predpogodbo. Po zakonu mu ne smemo nič plačat dokler ne dokonča vse objekte in bomo pol to plačali. Se pravi ne, da JSS ne bo nič prikrajšan. S tem zaključujem, ne vem gospod Podobnik, če si poslušu ne. Pa bi te prosu, da gospe Škrinjar pol med večerjo razložiš, kaj so v Zalogu dobil ne, ker mi je gospa Škrinjar rekla, da je končno Zalog nekaj dobu ne letos ne. Ugotavljam navzočnost. Rezultat navzočnosti: 38.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Odloka o rebalansu proračuna Mestne občine Ljubljana za leto 2020.**

**Prosim za vaš glas.**

**25 ZA.**

**10 PROTI.**

Sprejeto. Hvala tistim, ki so dal ZA ne, ker pač poudarjamo, da to skrbite ne za razvoj Mestne občine Ljubljana. Eni pač se drugač odločate.

**b) Predlog Sklepa o spremembah in dopolnitvah Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 eurov za leto 2020**

**c) Predlog Sklepa o spremembi Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestne občina Ljubljana v letu 2020**

Predlagam, da te uvodne obrazložitve in razpravo opravimo za obe točki skupaj. Glasovanje bo potekalo o vsaki točki posebej. Gradivo ste prejeli. Prosim gospo Remih za uvodno obrazložitev. Saša, hvala lepa. Bilo je dobro pripravljeno.

**GOSPA SIMONA REMIH**

Hvala za besedo. Spoštovani župan, spoštovane svetnice, spoštovani svetniki. Mestnemu svetu v sprejem predlagamo Sklep o spremembah in dopolnitvah Sklepa o načrtu ravnanja z nepremičnim premoženjem MOL v vrednosti nad 200.000 evrov za leto 2020. V letnem načrtu ravnanja z nepremičnim premoženjem nad vrednostjo 200.000 evrov tako načrtujemo. Pridobivanje nepremičnega premoženja v orientacijski vrednosti 5.463.032 evrov in razpolaganje z nepremičnim premoženjem v orientacijski vrednosti 56.243.459 evrov. Hvala.

Še pod točko c). Na podlagi Zakona o stvarnem premoženju države, samoupravnih lokalnih skupnosti in Statuta MOL Mestnemu svetu predlagamo v sprejem Sklep o spremembi Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestna občina Ljubljana v letu 2020. In na podlagi katerega lahko MOL v primeru spremenjenih prostorskih potreb, ki jih ni bilo mogoče določiti ob pripravi načrta ravnanja z nepremičnim premoženjem in ob nepredvidljivih okoliščinah na trgu, ki narekujejo hiter odziv sklepa pravne posle, ki niso predvideni v veljavnem načrtu ravnanja z nepremičnim premoženjem. Mestni svet MOL tako določi odstotek vrednosti pravnih poslov nepremičnega premoženja v višini 20% od skupne vrednosti vseh predlaganih pravnih poslov v letu 2020. Ta vrednost znaša 20.397.248 evrov. Hvala lepa.

**GOSPOD ZORAN JANKOVIĆ**

Hvala lepa. Gospa Žekar, stališče odbora.

**GOSPA JELKA ŽEKAR**

Hvala za besedo. Odbor za ravnanje z nepremičninami je oba predloga sklepov torej pod točko 6 b) in 6 c) obravnaval na seji in s tremi glasovi ZA od 5 prisotnih potrdil in predlaga mestnemu svetu, da ju sprejme.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija, 5 članov ni imela pripomb pravnega značaja.

**GOSPOD ZORAN JANKOVIĆ**

Hvala lepa. Razprava prosim. Izvolte, gospa Vrečko.

**GOSPA DR. ASTA VREČKO**

Hvala za besedo. V gradivu je predvidena za skoraj 3 milijone evrov prodaja, pardon nakup kompleksa Križanke in v petek je bil v

**GOSPOD ZORAN JANKOVIĆ**

Še enkrat, se opravičujem. A vi govorite prepotihem, al ne slišim?

**GOSPA DR. ASTA VREČKO**

Aha, a je boljš?

**GOSPOD ZORAN JANKOVIĆ**

Ja, zdej pa boljš ja.

**GOSPA DR. ASTA VREČKO**

Okej. Glede v gradivu je predviden za skoraj 3 milijone nakup poslovnih prostorov kompleksa Križanke in v petek je bil tudi nujna seja Odbora za kulturo in Odbora za izobraževanje, znanost, šport in mladino v Državnem zboru, kjer je bil sprejet sklep, da naj se obstoječo obleko v Križankah ohrani kot vitalno in zgodovinsko jedro šole. Mi smo tukej že večkrat nasprotovali prodaji in izselitvi Srednje šole za oblikovanje in fotografijo iz teh prostorov, za kere so ble Križanke sploh prenovljene pred 70. leti. In glede na to, da je bilo predlaganih več sklepov, ki so bili tudi sprejeti januarja tega leta me zanima, če ste v teh mesecih tudi na vezi. Nazadnji se z ministrstvom za izobraževanje in kulturo na zadnji seji je bilo rečeno, da ta sestanek bo in kakšni so pač plani v bistvu, da je zdej to notr predvideno, kljub temu, da morda sploh do tega nakupa ne more, ne bo moglo pridet? Hvala lepa.

**GOSPOD ZORAN JANKOVIĆ**

Hvala lepa. Gospod Čerin, izvolte.

**GOSPOD ALEŠ ČERIN**

Na to sejo ne vem, a namenoma o kateri govorite? O petkovi seji Odbora za kulturo? MOL ni bil vabljen. Govorimo pa o petkovi seji v državnem svetu, Odbor za kulturo?

**GOSPA DR. ASTA VREČKO**

Glede sklepa. Ja, ja. Moje vprašanje je bilo, da je bilo na prejšnji seji MOL-a rečen, da bo to preden bo ta to predvideno sestanek z ministrstvom, to je župan povedal. Pa me zani, vprašanje je bilo, a je do tega prišlo?

**GOSPOD ALEŠ ČERIN**

Že, že, ampak bom nadaljeval. Od 4 sklepov, ki so bili v petek predlagani je bil sprejet samo 1 sklep in sicer ta je pa zlo jasen. In sicer, da se raje prostore za šolo poišče drugje. Je pa zelo … /// … nerazumljivo … /// odbor sprejel. Hvala lepa.

**GOSPOD ZORAN JANKOVIĆ**

Gospa Škrinjar.

**GOSPA MOJCA ŠKRINJAR**

Ja, lep pozdrav. Hvala za besedo. Glejte Križanke so Plečnikova kulturna dediščina. Mi imamo težavo tudi že kje drugje, ne samo pri Križankah. Bistveno je, da se Križanke takšne kot so ohranjajo in, da ostane Plečnikov duh. Tam je v delu Križank je seveda tudi šola za oblikovanje in fotografijo. Po eni strani je to zelo dobra lokacija, saj je nekako, daje nek okvir prav tej, temu programu. Po drugi strani imate zraven Fakulteto za arhitekturo in to je neka dobra sinergija. Jasno pa je vsem, da seveda šola potrebuje več prostora. Vprašanje pa je torej, govorite gospod Čerin, govorite o sklepu, ki je bil sprejet. Ne govori o tem, da mora šola it ven, še zdaleč ne, ampak, da ostane jedrni del v samih Križankah. Kdaj bo pa šola šla ven, to je pa zdej vprašanje zakaj bi šla sploh ven, a ne. Kje bo šola dobila dodatne prostore, to je seveda vprašanje tudi sredstev za to. Ne vem, ali lahko tukaj govorimo o tem, da bo šla ven, če nima kam iti. Jaz si res ne predstavljam nekoga, ki bo dijake in profesorje na silo spravu ven in to na cesto. Mislim, da to tega tut župan Janković ni zmožen. Tko, da to je še stvar dolge debate, predvsem pa je tretji sklep govoru o tem, da je treba Križanke ohrant v Plečnikovem duhu in, da jedrni del šole ostane notr. To pa vem.

**GOSPOD ZORAN JANKOVIĆ**

Zaključujem razpravo. Zdej pa obema mestnima svetnicama podajam nek odgovor, ki ga bom večkrat ponavljal. Prvič, o šoli za oblikovanje odloča ministrstvo za šolstvo in šport in mi smo poslali ministrici zlo jasen dopis, kjer smo tudi napisali, naj se izjasnijo ali velja pismo namere podpisano z bivšim ministrom, velja ali ne velja? Se prav mestna občina je svoje naredila. Drugič, ko razlagate o šoli za oblikovanje. Križanke bojo obdržale svoj duh. Tudi ta stavba. Težko mi je sprejemljivo, da se bojo otroci imel boljše ocene, pa se bojo boljš učil, če bojo tle not sedel kot v neki drugi stavbi al pa novi stavbi. Šola za oblikovanje ima ta trenutek tri lokacije, ima predvideno novo lokacijo. Država se bo mogla odločit, če bo hotla koristit sredstva, Evropska sredstva za hišo znanosti, ali bo to naredila. Če bo rekla ne, bomo mi to lokacijo na Barjanki namenil drugim namenom. Mogoče bomo dal pa naš stanovanjski sklad na to lokacijo ne, ker je ekskluzivna lokacija. Dejstvo je pa eno drugo. Da v tej stavbi ima mestna občina 48% lastnino in, če se ne bo ministrstvo odločilo za menjalno pogodbo bomo zlo jasno postavil zahtevo, da želimo do septembra meseca met vseh naših 48% stavbe, to je praktično polovica v uporabi. V uporabi za naš festival. Kajti festivalu bomo drugo leto vzeli objekt, ki ga ima v Trnovem. Tam bomo porušili tist objekt in zgradili dodaten prizidek za novo šolo oziroma skupno šolo Kolezija - Bičevje, ki bo mela tri enote. Se pravi skrbel bomo za osnovnošolce in vsak naj poskrbi zase. Zlo zanimivo je to, ko gospa Škrinjar pravi, ne vem, če bo država imela sredstva za to novo šolo. A ta mestna občina ma pa kr sredstva brez dna ne, lohk dela kar čte ne. Še enkrat, gospa Tomič mi je napisala mesidž, zdej v četrtek, da se mi zelo lepo opravičuje, ker je šele na srečanju Odbora za kulturo ugotovila, da nisem bil med vabljenimi. Tko, da ne bom reku, da sem šel v jok pa na drevo ampak to je njen mesidž ne, nisem bil vabljen, nisem tudi razpravlju, tut ne mislim razpravljat. Ta mestni svet in ta župan, mi smo dolžni, da zaščitimo za to, kar smo odgovorni. Lastnina mestne občine v korist naših meščank in meščanov. Pa, da ne bi kdo kaj reku. Ne odrekam nobene pravice srednješolcu ampak zato je drugi naslov, ne Mestna občina Ljubljana. In to, da bomo mi kr podarili ne se pač ne bo zgodilo. In mi smo se dogovoril z ministrstvom ne za menjalne pogodbe, ki urejamo čez 20 lokacij, med drugim je takrat ministrstvo reklo, da ministrstvo za šolstvo in izobraževanje ne potrebuje, ne potrebuje Baragovega semenišča in ne potrebujejo 200 postelj in niso hotl vzet, k smo rekl, naj to oni prevzamejo v last in samo, da ga skupno obnavljamo. So rekli ne, so nam vrnil. Naš sklep je zdej, da bomo tam oblikovali stanovanja za mlade in mlade družine. Se pravi do 29 let, ki dobijo za 10 let. In enako na tem področju ne. Se bo moru odločit. Zdej, k vsi sprašujete, bilo je velik razprave od Soče. Brez Mestne občine Ljubljana, ki smo dali Soči brezplačno služenje za gradbeno dovoljenje se ne bi nič zgodilo. 12 let se pogovarjamo z ne vem kolikimi ministri za zdravje, da zamenjamo prostore na Stare pravde z Sočo ni bilo nič. Mi smo šli v dražbo tiste parcele, ki ni funkcionalno zemljišče oziroma, ki ni pot do Soče in dobili smo prvo aro, se pravi v torek bo dražba za 6.000 m zemljišča, za drugo bomo še naprej prodali. Ampak tako, da nekdo reče ne, vi nam dejte brezplačno v mestni občini ne, mi bomo pa vam prodal, pa ne gre. Bi rad vidu tistega, v tem mestnem svetu, ki bo to zagovarju ne. Tko, da jst, kar se tega tiče ne, ne vidim nobenih težav, nobenih problemov. Eno leto nazaj smo se začel pogovarjat. Dogovoril smo se v pismu namere. Pismo namere je bilo na vladi menda potrjeno ne. In računujoč, da je pač nova ministrica smo njej poslali pismo, kot ostalim ministrom, kaj je ostalo odprto. Če rečejo, ne bomo menjal, bomo to sprejel. Ne bomo nobenga silil, vendar bomo hotl in zahteval, da s 1. septembrom izpraznijo naš del objekta, ker do 48% uporabljajo oni polovico ne. Replika, ne morte, sem zaključu razpravo in sem reku, ne morem. Nisem, to sem tko naredil da.

… /// … iz dvorane – nerazumljivo … ///

**GOSPOD ZORAN JANKOVIĆ**

Ne morte. Ne morte na mojo repliko ne, sem sam zaključu razpravo, sem pojasnu.

… /// … iz dvorane – nerazumljivo … ///

**GOSPOD ZORAN JANKOVIĆ**

Ne, to je ves čas isto ne, sem se jaz nauču ne. Navzočnost smo ugotovil prej ne.

**Glasovanje poteka O PREDLOGU SKLEPA pod točko b): Mestni svet Mestne občine Ljubljana sprejme Predlog Sklepa o spremembah in dopolnitvah Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 eurov za leto 2020.**

**Prosim za vaš glas.**

**24 ZA.**

**7 PROTI.**

Sprejeto.

**Glasujemo O PREDLOGU SKLEPA pod točko c): Mestni svet Mestne občine Ljubljana sprejme Predlog Sklepa o spremembi Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestne občina Ljubljana v letu 2020.**

**Prosim za vaš glas.**

**23 ZA.**

**7 PROTI.**

Sprejeto. Hvala lepa. No in zdej gremo na naš stanovanjski sklad.

**AD 7. a) Letno poročilo Javnega stanovanjskega sklada Mestne občine Ljubljana za leto 2019**

**b) Poročilo o uresničevanju Stanovanjskega programa Mestne občine Ljubljana 2019 – 2022 za leto 2019**

Ker sta točki vsebinsko povezani predlagam, da ju obravnavano skupaj. Glasovanje bo pa potekalo o vsakem predlogu sklepa posebej. Gradivo ste prejeli s sklicem seje. Po sklicu se prejeli poročilo pristojnega odbora in Statutarno pravne komisije k točki b). Prosim gospoda Rinka, da poda uvodno besedo.

**GOSPOD SAŠO RINK**

Hvala. Spoštovani župan, podžupanja, podžupani, svetnice in svetniki. Letno poročilo navaja finančno obogateno in zlo eksaktno našo dejavnost v prejšnjem letu medtem, ko Poročilo o uresničevanju stanovanjskega programa zelo bogato statistično in vsebinsko opredeluje to delo, ki sem ga skupaj s še 60 sodelavci opravil na stanovanjskem skladu. Skratka, v okviru moje obrazložitve bom kratko komentiral tut sedanje stanje stvari, ker mislim, da ne bo škode. Kar se tiče finančnega dela je bila v lanskem letu opravljena dokapitalizacija stanovanjskega sklada z namenskim premoženjem, se prav z nepremičninami v vrednosti 1.080.000 evrov in v drugem primeru 73.000 evrov medtem, ko je bil z denarjem dokapitaliziran v višini 1.7 milijona evrov od predvidenih do 4.200.000 evrov. Potrebno je poudarit, tko k je rekel že župan, da se finančni načrti sestavljajo skupaj z finančno dokapitalizacijo iz razloga, da lahko v kateremkoli trenutku, če pride do priložnosti oziroma do realizacije investicije, to investicijo izvede. Mestna občina Ljubljana pa kot ustanovitelj v vsakem primeru spremlja likvidnost stanovanjskega sklada in nas tudi spremlja finančno. Tudi sam ne bi pristal na, na dejstvo oziroma na neko paradigmo v skladu s katero bi bili dokapitalizirani na zalogo. Seveda, posledično tut na škodo drugih projektov Mestne občine Ljubljana. Likvidnost uravnavamo na tak ali drugačen način zelo uspešno kot sem rekel s pomočjo ustanovitelja. Lansko leto smo končali z 4274. enotami v naši lasti, od tega je bilo 82 oskrbovanih stanovanj, 474 bivalnih enot in 44 stavb za posebne namene. Primanjkljaj je največji seveda na strani neprofitnih najemnih stanovanj. Še vseeno ocenjujemo na okrog 4000 stanovanjskih enot, na bivalnih enotah se ta primankljaj nekoliko veča in je konec lanskega leta znašal 193 bivalnih enot. Primanjkljaja največ je na samskih osebah. Kar se tiče pa primanjkljaja na strani oskrbovanih stanovanj pa se ta vse skozi giblje tam okrog 25 enot. Kar se tiče realizacije finančnega načrta so bili prihodki realizirani v znesku 19.1 milijona evrov, odhodki pa 21.4 milijona evrov. Presežek odhodkov nad prihodki pa 2.2 milijona evrov. Skupaj izračunam financiranje je dosežen rezultat zmanjšanja sredstev na računu v znesku 1.7 milijona evrov od predvidenih 2 milijonov evrov. Na strani prejemkov iz lastnih sredstev, te bistveno ne odstopajo od predvidenih sredstev in dosegajo indeks 101 medtem, ko je na transfernih prihodkih največja diskrepanca seveda na postavki povečanje namenskega premoženja v javnih skladih, kot rečeno cela realizacija 1.7 milijona od predvidenih 4.2 milijona, predvsem na račun teka projektov, ki pač niso bili realizirani predvsem zaradi administrativnega teka postopkov v obsegu, kot je bil predviden. Skupaj so tako prejeti transferji dosegli 8.8 milijona evrov od predvidenih 11.5 milijona evrov. Na strani zadolževanja smo tekom leta koristili 5.1 milijona evrov likvidnostnega kredita, ki je bil črpan in vrnjen. Sklenjena je bila pogodba v znesku 9.8 milijona evrov za posojilo pri Stanovanjskem skladu Republike Slovenije za projekt Brdo. Črpal smo eno … /// … nerazumljivo … /// v znesku 2.4 milijona evrov, konec leta je pa skupna vsota dolgoročnih finančnih obveznosti znašala 15.7 milijona evrov, od tega 4.7 milijona evrov iz naslova lastnih udeležb, ki so jih dolžni vplačat najemniki iz liste B. Na hitro še skozi investicije. Če omenim zgolj tiste najpomembnejše 6 enot na Pečinski ulici, odpovedal smo pogodbo izvajalcu zaradi nedejavnosti na projektu, vnovčil bančno garancijo. 23. 6. je predviden tehnični pregled in jaz verjamem, da bomo uspešno zaključil končno to lohk rečem tut nesrečno investicijo. Zaključil smo gradnjo stanovanjske soseske Polje IV z 64 stanovanjskimi enotami, konec leta je bilo pridobljeno oziroma v marcu smo sklenil pogodbo za sosesko Novo Brdo, ta hip prehitevajo terminski plan za 2-3 mesece tako, da tko k je reku župan, jaz pričakujem, da bo Novo Brdo s 174. stanovanjskimi enotami zaključeno še letos, predano sicer v začetku naslednjega leta. Rakova jelša II s 156. stanovanjskimi enotami konec lanskega leta pridobljeno gradbeno dovoljenje, naslednji teden v torek so pogajanja z 8 ponudniki. Potem je komunalna cona Povšetova, pričakujemo, da bomo v roku dveh mesecev lahko objavil urbanistično arhitekturni natečaj za stanovanjsko sosesko z okoli 400 stanovanjskimi enotami. Na Povšetovo bo umeščen tut zbirni center in v sodelovanju z Mestno občino bo pač ta natečaj izveden. Zaključujemo tut natečaj Litijska Pesarska z okrog 95. stanovanjskimi enotami, v tem tednu bo, bodo objavljeni rezultati natečaja. Prav tako se pa projektira stanovanjska soseska v Zeleni jami. Jst verjamem, da bomo do konca tega meseca sklenil tut predpogodbo za nakup 88 stanovanj na Šmartinki od družbe Kostak, skratka projekti so, so tečejo relativno uspešno in jaz verjamem, da v naslednjih letih bo, bodo kapitalski transferji mogli bit kar, kar večji. Omejil bi se še na subvencije najemnin. Sami vidte, da so zneski, da se zneski predvsem na delu tržnih subvencij večajo, v lanskem letu vse skupaj 4.5 milijona evrov, od tega 2.5 milijona evrov na strani tržnih subvencij. Če je bilo v letu 2018 595 prejemnikov subvencije tržne najemnine, je bilo v lanskem letu 1035 in te subvencije iz leta v leta rastejo. Jst sam upam, da bo z državne strani storjeno, ker mislim, bo potrebno storit kar velik napor v smeri javne najemne službe in spodbujanja dolgoročnega najema. Na drugi strani pa tut zagotovitve sistemskega vira financiranja, ki bojo lokalni skupnosti in pa tut stanovanjskim skladom v lasti lokalne skupnosti omogočali dostojno krpanje lukenj na strani povpraševanja po javnih najemnih stanovanjih, v nasprotnem primeru se nam pač ne piše dobro. Velik smo vložil tut v preprečevanje deložacij v lanskem letu zgolj 4 deložirane družine in jst verjamem, da smo tut na tem delu izjemno uspešni, predvsem tudi po zaslugi nevladne organizacije društva Kralji ulice, kjer res resnično delajo izjemno delo, pa so tut prejemniki nagrade mesta Ljubljane. Tok na kratko, sem pa pripravljen tut na vprašanja.

**GOSPOD ZORAN JANKOVIĆ**

Hvala lepa. Gospod Kastelic, prosim stališče za obe točki.

**GOSPOD TONE KASTELIC**

Ja, hvala lepa gospod župan. Lep pozdrav vsem. Odbor za stanovanjsko politiko je obravnaval Letno poročilo Javnega stanovanjskega sklada in ga sprejel s 6 glasovi za, nihče proti. Prav tako pod točko b) Poročilo o uresničevanju stanovanjskega programa Mestne občine Ljubljana sprejel s 6 glasovi za, nihče proti.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Lepa za besedo. Statutarno pravna komisija ni imela pripomb pravnega značaja. Hvala.

**GOSPOD ZORAN JANKOVIĆ**

Za obe točki?

**GOSPOD MARJAN SEDMAK**

Za obe točki.

**GOSPOD ZORAN JANKOVIĆ**

Obe točki redakcijski popravek. Redakcijski popravek. Okej. Hvala lepa. Razprava. Izvolte, gospa Honzak.

**GOSPA URŠKA HONZAK**

Hvala za besedo. Bom nadaljevala tam, k sva prej končala gospod župan. Raziskava Inštituta za študije stanovanj in prostorov v sodelovanju s Fakulteto za družbene vede in Inštitutom za politko prostora na temo stanovanjske problematike v MOL z oktobra 2018 potrjuje to, kar je gospod direktor sklada povedal, da v mestu primanjkuje najmanj 4000 javnih najemnih stanovanj in po njihovih ocenah glede na trenutno dinamiko gradnje neprofitnih stanovanj bi potreboval 40 let, da se odpravi samo trenutni primankljaj, kaj šele, če se primankljaj poveča. Po njihovih, njihova ocena je bila, da je dinamika gradnje neprofitnih stanovanj povprečno 100 na leto, kar iz telih dveh dokumentov je razvidno, da dinamika gradnje oziroma pridobivanja stanovanjskih enot ni, ni niti 100 na leto. Leta 2016 je bilo pridobljenih 16 stanovanjskih enot, 2017 61, 2018 28, 2019 62 in za 2020 so je v odgovoru na naše svetniško vprašanje izpred par mesecev bilo potrjeno, da bo število neprofitnih najemnih stanovanj JSS MOL v letošnjem letu se povečalo za 9 stanovanj. Zdej, če je res, da se pripravlja še kakšen odkup in tko naprej, to vsekakor podpiramo, ampak bom šla še na ene številke, ki so tut razvidne iz tele dveh dokumentov. V lanskem letu so se dodeljevala zadnja stanovanja iz 16. javnega razpisa JSS MOL, ki je bil objavljen leta 2014. Dodeljevala so se stanovanja tut uspelim na 17. javnem razpisu iz leta 2017, po katerem pa ostaja nerešenih še 72 upravičencev. Za razpis iz aprila 2019, torej od lani čaka na stanovanje še vseh 309 upravičencev. Še vedno čakajo na stanovanja tudi nekateri mladi, ki so uspel na prvem javnem razpisu za namenska stanovanja za mlade, menda še 11 upravičencev. Poleg tega je čakalna doba za bivalne enote tudi do 3 leta, še vedno. Bivalne enote naj bi bile pa namenjene za reševanje trenutne, nenadne stanovanjske stiske posamezniku in posameznic, ki verjetno ne morejo čakat 3 leta, da se reši ta njihova nenadna stanovanjska stiska. Zdej, jst kej več k teh številk v bistvu niti ne bom več predlagala. V Levici smo predlagal že marsikej, al da se poveča namensko, namenska sredstva, pa se ta namen za nakup kakšnih stanovanj da MOL svoja zemljišča ko mu ustrezno komunalno uredi in jih pri nameni za gradnjo novih stanovanj, gre verjetno hitrej, kot če se kupuje zemljišča. Smo predlagal tut, da se po vzoru drugih evropskih predstolnic, kot sta London in Dunaj določi obvezen odstotek neprofitnih najemnih stanovanj v vseh novogradnjah, torej tudi zasebnih in, da pač, da se to zdej, kej več razumemo, da je to problem tut države, da je to problem tut tega, da se stanovanjski sklad ne more več zadolževat, bi pa lahko predlagam pa, če stanovanjski sklad še ni oziroma, če še niste, da se zdej tut glede na to, da je nova vlada pogovori z novo vlado, če bodo mogoče sprejel kakšne spremembe stanovanjskega zakona tudi za večje zadolževanje. Hvala.

**GOSPOD ZORAN JANKOVIĆ**

Gospod Kastlic, replika.

**GOSPOD TONE KASTELIC**

Poglejte, jaz sem dolgo časa delu na področju stanovanjske problematike. V vladi ste in imate vse možnost, da bi predlagal neke sklepe. Prosim, počakte, da do konca povem. Jaz sem vas tudi poslušal. Na državnem nivoju bi mogl reševat stanovanjsko problematiko. Zakonodaja je slaba. Mestna občina Ljubljana naredi največ na področju stanovanjske od vseh občin v Sloveniji. Samo tok.

**GOSPOD ZORAN JANKOVIĆ**

Niste v vladi, ampak ste bili pridružen član vlade, bi lahko takrat predlagal zakonodajo no, da ne bi zdej no. Ja, seveda ampak. A ne bi škoda o parlamentu razpravljat en in drugmu ne. Izvolte, ne repliko, odgovor na repliko. Kar izvoljo, gospa Honzak.

**GOSPA URŠKA HONZAK**

Hvala. Tut naša poslanska skupina v parlamentu stalno predlaga zadeve, ki bi pomagale k reševanju stanovanjske problematike, 50% zadolževanje stanovanjskih skladov smo podobno kot MOL predlagal že v prejšnjem mandatu. Prejšnji teden smo pa vložil še enkrat pobudo, da bi se vsa, vsa zemljišča, vsa primerna zemljišča iz slabe banke z DUTB prenesla na republiški stanovanjski sklad tako, da delamo tudi tam. Kot sem rekla, razumemo, da je to problem tudi države, ni pa to problem samo države.

**GOSPOD ZORAN JANKOVIĆ**

Gospod Sedmak. Gospod Sedmak.

**GOSPOD MARJAN SEDMAK**

Hvala lepa za besedo. Jaz bi pa pohvalu Javni stanovanjski sklad in se mu tut zahvalu, da skrbi v novogradnjah za skupnostne oblike delovanja s tem, da zagotavlja ustrezne prostore, v katerih bomo lahko skrbeli za kohezijo stanovalcev in prebivalcev in seveda tudi soodločanje pri pomembnih odločitvah Mestne občine Ljubljana. Skupnostne oblike delovanja so pomembne, so pomembne tudi za same prebivalce tako, da ta koncept je treba pohvalit. Hvala.

**GOSPOD ZORAN JANKOVIĆ**

Hvala lepa. Gospa Škrinjar.

**GOSPA MOJCA ŠKRINJAR**

Hvala. Jaz mislim, da stanovanjska problematika ne more bit samo stvar javnega sklada. Mislim, da bolj ko je gospodarstvo uspešno, boljše plače imajo ljudje in lažje in tudi lažje deluje trg najemnih stanovanj z nekimi normalnimi najemninami. Ljubljana ima zelo visoke najemnine v nasprotju z drugimi mesti ali manjšimi kraji. To pa tudi zato, ker je vsa uprava nagrmadena v Ljubljani. Ko bo enkrat država decentralizirala upravljanje države potem bodo tudi najemnine v Ljubljani se znižale in bodo tudi bolj dostopne ljudem, torej prebivalcem Ljubljane. Predvsem pa je najboljši recept za to, da so stanovanja dostopna, da ljudje dobro zaslužijo. Dobro pa zaslužijo, če je gospodarstvo dobro. Hvala.

**GOSPOD ZORAN JANKOVIĆ**

Zaključujem razpravo, pa bom še svoje razmišljanje povedu. Bi bila pa to zanimiva, če bi bila Levica v vladi ne, tko me prov zanima, kako bi to zgledal ne. Ampak tisto, kar smo, kar ste govoril ne kolega Rink, ki je izjemno dober direktor pravi, da Ljubljana potrebuje 4000 stanovanj. Po najemni ceni 3 evra do 3.5 evrov po kvadratnem metru, to je dejstvo ne. Treba je vedet, da večina okoliških občin Ljubljane nima niti enga neprofitnega stanovanja. In se mnogo ljudi preseljuje v Ljubljano ne, ker pričakujejo stanovanja. O tem, da ne bomo sam šinfal državo je treba tut povedat, da se na Brdu, poleg naših 174 stanovanj, ki bojo odprta pred novim letom ne, tko da bojo vsi iz tega razpisa, ki še manjka ne dobil stanovanje. Če država gradi še tudi 576? A to je zdej novo? 498 stanovanj, ki grejo tudi v najem, neprofitni najem. In na zakonodaji je že predlog kar nekaj let, kar nekaj ministrov, da bi prišlo do možnosti zadolžitve. Mi ta zemljišča, ki so namenjena stanovanjski gradnji za večje komplekse, govorim o stanovanjih v blokih, ne individualnih hišah ne prodajamo, imamo kar veliko zemljišč tko, k je prej kolega Rink govoru. Profesor Koželj je vodu žirijo, ki je izbrala rešitev za vogal Litijske - Pesarske ulice. Izbran je to veste za Jesihov štradon projekt in pa začenjamo gradit Rakovo jelšo. Tko, da bo letos oziroma drugo leto ne na trgu, neprofitnem trgu ne čez 1000 stanovanj. Se pa strinjam z gospo Škrinjar, da če bo več stanovanj, če bo politika tako dobra, da bo veliko zaposlenih, višje plače, bo lažje kupit stanovanje. In še eno stvar ste pozabil. V tem mestnem svetu smo sprejel veliko lokacij za novogradnje in sedaj se napoveduje gradnja 2000 stanovanj za tržni odkup. In trdim, da bo cena padla razen ekskluzivnih lokacij na 2400 evrov. Ugotavljam navzočnost po tej točki. Rezultat navzočnosti: 38.

**Glasujemo o prvem PREDLOGU SKLEPA pod točko a): Mestni svet Mestne občine Ljubljana sprejme Letno poročilo Javnega stanovanjskega sklada Mestne občine Ljubljana za leto 2019.**

**Prosim za vaš glas.**

**34 ZA.**

**0 PROTI.**

**Glasujemo o drugem PREDLOGU SKLEPA: Mestni svet Mestne občine Ljubljana sprejme Poročilo nadzornega sveta Javnega stanovanjskega sklada Mestne občine Ljubljana za leto 2019.**

**Prosim za vaš glas.**

**31 ZA.**

**0 PROTI.**

**Glasovanje poteka o tretjem PREDLOGU SKLEPA: Presežek prihodkov nad odhodki iz upravljanja sredstev Mestne občine Ljubljana v letu 2019 v višni 316.884 evrov se razporedi na presežka prihodkov nad odhodki iz preteklih let, tako da 31. decembra 2019 znaša presežek prihodkov nad odhodki 553.145 evrov.**

**Prosim za vaš glas.**

**29 ZA.**

**0 PROTI.**

**Glasovanje poteka o četrtem PREDLOGU SKLEPA: Zmanjšanje sredstev na računih iz namenskega premoženja v letu 2019 v višini 2.023.840 evrov se krije iz presežka prejemkov nad izdatki iz preteklih let, tako da je na dan 31. decembra 2019 izkazan presežek prihodkov nad odhodki v višini 42.378 evrov.**

**Prosim za vaš glas.**

**31 ZA.**

**0 PROTI.**

Hvala lepa, soglasno.

**Glasovanje poteka O PREDLOGU SKLEPA pod točko b): Mestni svet Mestne občine Ljubljana sprejme Poročilo o uresničevanju Stanovanjskega programa Mestne občine Ljubljana 2019 – 2022 za leto 2019.**

**Prosim za vaš glas.**

**31 ZA.**

**0 PROTI.**

Hvala lepa, Sašo. Kar pejt gradit.

Gremo na točko 8.

**AD 8. Predlog Odredbe o spremembah in dopolnitvah Odredbe o določitvi javnih parkirnih površin, kjer se plačuje parkirnina**

Gradivo ste dobili. Prejeli ste poročilo pristojnega odbora. Prosim gospo Tušar Jasno, da poda uvodno obrazložitev. Jasna, živijo.

**GOSPA MAG. JASNA TUŠAR**

Hvala za besedo. Lepo pozdravljeni. Pravna temelja za sprejem Predloga Odredbe sta Statut Mestne občine Ljubljana v 27. členu in Odlok o urejanju prometa v Mestni občini Ljubljana, ki določa, da Mestni svet določi javne parkirne površine, kjer se plačuje parkirnina in čas v katerem se ta parkirnina plačuje. Poglavitni rešitvi predlagane odredbe sta dopolnitev veljavne odredbe z novo javno parkirno površino Žale V na Tomačevski cesti, torej parkirišče za osebna vozila z namenom določitve tarifnega razreda in časa, v katerem se bo plačevala parkirnina in pa dopolnitev odredbe na način, da bo parkirnino na javnih površinah na vozišču občinskih cest mogoče plačevati tudi z aplikacijo za mobilne naprave poleg na že obstoječih parkomatih in preko Urbane SMS parkiranja. Sprejem odredbe za proračun MOL ne prinaša spremenjenih finančnih posledic glede na sedanjo ureditev. Ocenjujemo pa, da se bo zaradi določitve nove parkirne površine povečal mesečni prihodek iz naslova parkirnin javnemu podjetju v ocenjeni višini 1.500 evrov, prav tako ocenjujemo, da bo strošek implementacije nove aplikacije za mobilne naprave za potrebe plačila parkirnine, ki ga bo krilo javno podjetje v višini 10.000 evrov. Predlagamo, da sprejmete predlog odredbe. Hvala.

**GOSPOD ZORAN JANKOVIĆ**

Hvala lepa. Gospa Žibert za stališče odbora.

**GOSPA JULKA ŽIBERT**

Spoštovani župan, spoštovani svetniki. Odbor je razpravljal o predmetni odredbi in jo podpira v celoti, soglasno sprejel. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala. Statutarno pravna komisija je pregledala pravne podlage in ni imela pripomb pravne narave. Hvala.

**GOSPOD ZORAN JANKOVIĆ**

Razprava prosim. Gospa Medved, izvolte.

**GOSPA IDA MEDVED**

Hvala za besedo gospod župan. Lep pozdrav vsem prisotnim. Vesela sem, da ste uredil tisto parkirišče pri Žalah. Predvsem se bo nehalo celodnevno parkiranje raznih vozil. Bi pa mela eno prošnjo oziroma en sklep četrtnega sveta, k sem ga vam enkrat že posredovala. Bi ga še enkrat ponovila in vam ga dala v razmislek. Mi smo sprejel lani na četrtnem svetu Jarše en predlog, da bi bila prva ura ali vsaj pol ure brezplačna. To vam pač dajem v razmislek. Potem imam pa še eno željo in sicer nekaj ljudi starejših se obrača, se je obrnilo na mene iz Jarš in Zelene jame, da je v času nogometnih tekem so te zapornice dvignjene, v času sobotnih ali nedeljskih maš so pa dol. Zdej, ljudje imajo pa velike probleme s tistimi listki in se lovijo in se mučjo zato prosijo, če bi bilo lahko še v času teh maš te zapornice gor. To je vse, kar mam.

**GOSPOD ZORAN JANKOVIĆ**

Najprej odgovor na obe vprašanji. Tudi mi smo razmišljal brezplačno, ko je 15 minut ampak tut, če damo 30 minut gre za starejše ljudi, starejšo populacijo, ki prihaja na parkirišče in v 30. minutah ne more pridet nazaj do avta tako, da efekta ne bi bilo ne. Ja, da damo 3 ure, je pa tko pocen parkiranje ne, ne tle pa ne bomo, je pa tko pocen, da ni problema. Tisto, kar govorite primerjava maša pa športni dogodki je pravilo, da zaradi tega, da ni poparkiran po zelenicah. Kadar gre za prireditev, kjer je več kot 5000 oseb. Tko, da ni nič druge … /// … nerazumljivo … ///. In tretja stvar, čakamo zdej PZI projekt oziroma popise del Tomačevska cesta bo zaprta od gostilne do parkirišča in bo avenija postala, kjer bo vozu samo LPP avtobus, na daljinca bo, da bo spustu količke, promet ne bo, bo slepa ulca, se prav lahko boš pripelju na parkirišče, pa nazaj boš šel po Štajerki, ker je. Tko, da bo tle zaprto in tut tole zdej parkirišče, ki je makadamsko ne bo urejeno kot širitev pokopališča in to bo letos. To smo sprejel prej v točki rebalansa ne. Ugotavljam navzočnost po celotni točki. Rezultat navzočnosti: 38.

**Glasujemo O PREDLOGU SKLEPA: Mestni svet Mestne občine Ljubljana sprejme Predlog Odredbe o spremembah in dopolnitvah Odredbe o določitvi javnih parkirnih površin, kjer se plačuje parkirnina.**

Prosim za vaš glas.

**36 ZA.**

**0 PROTI.**

Gremo na točko 9.

**AD 9. Poročilo o izvajanju Strategije razvoja kulture v Mestni občini Ljubljana 2016-2019 za leto 2019**

Gradivo ste prejeli. Po sklicu ste prejeli poročilo pristojnega odbora. Prosim gospo Demšič, da poda uvodno obrazložitev.

**GOSPA MAG. MATEJA DEMŠIČ**

Spoštovani župan, spoštovana podžupanja in podžupana. Spoštovane mestne svetnice in svetniki. Ob zadnjem poročilu v tem strateškem obdobju lahko ugotovimo, da je bila večina naših načrtovanih ciljev uspešno realizirana, čeprav ponovno ob popolni odsotnosti državne kulturne politike oziroma nacionalnega programa za kulturo. Kar pa zadeva leto 2019 je bilo to ob naših rednih nalogah, tako oddelka mestne uprave in javnih kulturnih zavodov, predvsem zaznamovano leto s pripravo kandidature MOL-a za naziv Evropska prestolnica kulture 2025. Prav ta kandidatura je močno razširila naš obseg delovanja, saj smo se povezali z 25 članicami, lokalnimi skupnostmi, ljubljanske urbane regije, ki je to kandidaturo tudi podprla, vsaka od njih. Mestna občina Ljubljana se je zato februarja uvrstila v finale 4 mest in čaka na končni izbor konec tega leta. Na področju investicij smo nekatere začeli, nekatere nadaljevali z realizacijo. Naj omenim nekatere. Galerija Cukrarna se uspešno odvija in bo v letu 2021 končana in odprta javnosti. Za minipleks smo pripravili arhitekturni natečaj za podhod Ajdovščina, ki smo ga izvedli skupaj z Zbornico za arhitekturo in prostor Slovenije. Ta natečaj je bil zaključen letos marca. Končujemo, lani smo začeli, letos končujemo obnovo Vile Zlatice. Pripravili smo dokumentacijo za celovito obnovo Vodnikove domačije in obnovo fasade Španskih borcev kot že lani vsaj enkrat omenjeno tudi za obnovo Šentjakobsega odra. Naši javni zavodi so v letu 2019, 11 njih na področju kulture poslovali programsko odlično, finančno pa pozitivno. Delujejo v stabilnih razmerah in to je tudi poslanstvo Mestne občine Ljubljana, kot ustanoviteljice naših javnih zavodov. Utrjujejo sodelovanje z nevladnim sektorjem, nekateri od njih na tem področju predstavljajo tudi primere dobre prakse s skupnim ciljem, da so umetniške vsebine kaj najbolje in celovito predstavljene raznolikim občinstvom. Za profesionalne nevladne organizacije s področja kulture smo v preteklem 4-letnem strateškem obdobju ustvarili stabilne finančne in druge pogoje za delovanje. Financirali smo 49 izvajalcev javnih kulturnih programov in na vsakem razpisnem področju od uprizoritvenih umetnosti pa do festivalskega razpisa okrepili število tistih, ki jih podpiramo in tudi finančna sredstva. V gledališčih smo okrepili postprodukcijo tudi zato, da predstave tako javnih zavodov kot nevladnih organizacij dosežejo več publike. Tukaj ne gre samo za število obiskovalcev ampak tudi zato, da so sporočila predstav predstavljena večji publiki. Na področju ljubiteljskih kulturnih dejavnosti smo tradicionalno uspešno in dobro sodelovali z območno izpostavo javnega sklada za kulturne dejavnosti, zato izpostavljam abonma ljubiteljske kulture, ki je skupno delo mestne uprave, Oddelka za kulturo in Službe za lokalno samoupravo, JSKD-ja in Šentjakobskega gledališča ter projekt eden največjih kulturnih Evropa Cantat, ki naslednje leto v Ljubljano pripelje skorajda 4000 zboristk in zboristov. Gre za največje zborovsko srečanje v Evropi. Mestna občina Ljubljana in JSKD v tem projektu sodelujeta že od leta--

---------------------------------------------------------------KONEC POSNETKA ŠT. 20200615\_164745

**GOSPA MAG. MATEJA DEMŠIČ**

--2017. V poročilu navajamo tako podatke o delovanju javnih zavodov in nevladnih organizacij. Za oboje menimo, da so ti rezultati odlični in kažejo, da se je strateški pristop dela s publiko, ki se začenja s kulturno umetnostno vzgojo z našim Festivalom Bobri res obrestoval. O tem lahko po trenutnih izkušnjah po zaprtju in z odprtjem pričamo, da se ta strategija obrestuje glede na obisk in na potrebo po umetnosti v času virusa. Spodbujamo tako javne zavode in nevladne organizacije, da v svoje programe vključujejo mlade umetnike, Festival Ljubljana je uvedel mojstrske tečaje, Pionirski dom pa nosilec kulturno umetnostne vzgoje v mestu je naredil korak še dlje. Ta korak je pomemben ne samo za našo lokalno skupnost, ampak tudi za širšo javnost. Ker je koncept izvajanja vsebin ter strokovna rast programov Pionirskega doma postala zanimiva za domačo in tujo strokovno javnost je to rezultiralo v podpisu dogovora o sodelovanju tako s Pedagoško fakulteto in Filozofsko fakulteto Univerze v Ljubljani. Kot UNESCO-vo mesto literature seveda knjigo in bralno kulturo postavljamo v središče. 9000 osnovnošolcev in triletnikov smo lansko leto obdarili s knjigo. Vodnikova domačija, literarna hiša se je s svojim programom uveljavila kot literarno sidrišče ne samo v Ljubljani ampak v celotni regiji. Redno sodelujemo s Slovenskim knjižnim sejmom in smo del slovenskega paviljona Frankfurtskega knjižnega sejma. Mestna knjižnica na tem področju povečala dostopnost knjižničnih storitev. Tako z izboljšanjem tehnične opreme, s prirastom več kot 72000 novih enot gradiva, z izboljšanjem dostopa za osebe z oviranostmi, potekale pa so tudi priprave na novo knjižnico Polje, ki jo odpiramo še to leto. Na področju kulturnega turizma, če ga samo omenim smo oblikovali tako imenovane, začeli postopek oblikovanja tako imenovanih ljubljanskih kulturnih četrti in na primeru kulturne četrti Šiška oblikovali parametre, kako sploh oblikovati kakšno kulturno četrt. Ta program oziroma ta proces je tekel z intenzivnimi pogovori z vsemi deležniki tako na terenu kot s tistimi, ki v četrtnih skupnostih izvajajo programe. In preden zaključim naj poudarim vsaj nekaj pomembnih rezultatov lanskega leta. 11. Festival Junij v Ljubljani je končal z rekordnim številom obiskovalcev in je imel žal veliko boljše vreme kot tokratni, ki poteka prav zdaj. Izvedli smo 11. Festival kulturno umetnostne vzgoje Bobri, skorajda 16000 obiska. Slovensko mladinsko gledališče je osvojilo 12 nagrad na različnih festivalih, od tega tudi 5 na Borštnikovem srečanju. Eno izmed največjih razstav na Ljubljanskem gradu, Vzporedni svetovi Alana Hranitelja si je ogledalo skorajda 60000 obiskovalcev. Satira in humor sta bila tema odličnega 33. Mednarodnega grafičnega bienala. Realizirali smo prvo javno-zasebno partnerstvo na področju kulturne dediščine in z družbo BTC obnovili stavbo starega letališča Ljubljana, kjer je Mestni muzej predstavil tudi prezentacijo slovenskega oziroma ljubljanskega letalstva. Kinodvor, ki sem ga že prej omenila, pa je doživel še 2 mejnika. Prvič je povečal število obiskovalcev nad 130000, naj spomnim, da je ob ustanovitvi bilo predvideno, da bojo letno obiskovali maksimalno do 50000. 134000 obiskovalcev lansko leto. In za svoje delo za program je prejel nagrado združenja Evropa Cinemas. Podelili smo tudi Župančičeve nagrade in za življenjsko delo ga je prejela ilustratorka Marlenka Stupica, za dvoletno ustvarjanje primabalerina Sanja Nešković Peršin, pianist Bojan Gorišek ter filmska režiserka mlajše generacije Urška Menart. Menimo, da smo leto 2019 uspešno prestali, da imamo izjemno dobro podlago za izvajanje naslednjega strateškega obdobja, ki pa bo brez dvoma zaradi zadnjih zdravstvenih dogodkov pač polno izzivov. Hvala lepa.

**GOSPOD ZORAN JANKOVIĆ**

Hvala lepa. Gospa Mitrović, stališče odbora prosim.

**GOSPA EMILIJA MITROVIĆ MILOŠ**

Hvala za besedo. Odbor za kulturo in raziskovalno dejavnost je obravnaval Poročilo o izvajanju strategije razvoja kulture v Mestni občini Ljubljana 2016-2019, za leto 2019 in ga predlaga mestnemu svetu MOL v sprejem s 6 glasovi za, nič proti od šestih navzočih. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Seveda, brez pripomb pravne narave.

**GOSPOD ZORAN JANKOVIĆ**

Hvala lepa. Razprava prosim. Gospa Škrinjar.

**GOSPA MOJCA ŠKRINJAR**

Hvala lepa. Seveda moramo pohvaliti Ljubljano po njeni kulturni, po ravni kulture, ki se tukaj dogaja. Lahko smo veseli, da je tako, lahko pa seveda, pa nobena stvar ni tako dobra, da ne bi bila še boljša. Zato bom podala nekaj svojih osebnih opažanj tega poročila. Jaz bi si želela mejčkeno bolje strukturirano poročilo, kjer bi bili k ciljem in ukrepom tudi dodani kazalniki. Tako imamo sedej uresničene strateške cilje, nekje v drugem delu dokumenta pa imamo javne zavode in pa tiste kazalnike, ki potem res kažejo na to, da je bilo, da je bil cilj uresničen. Če ilustriram recimo, če imate tukej cilj dvigniti zanimanje javnosti za vrhunske umetniške stvaritve in umetnike imamo napisano kako so bili podeljeni, kako so bile podeljene slavnostno Župančičeve nagrade. Najvišja priznanja Mestne občine Ljubljana za izjemne stvaritve in tako dalje, ampak iz tega ven mi ne vidimo, a se je, da se je zanimanje javnosti res dvignilo. Namreč javnost je slehernik, slehernica v Ljubljani. Vsaka Ljubljančanka in Ljubljančan zato glejte, nič kritizersko, bi rekla bolj dobrohotno mal bi priporočala pogledati, če se da to mejčkeno bolj strukturirano napisati. Ker prepričana sem, da rezultati so, sicer ne bi bila raven kulture dobra. Ob tem delu moram pohvaliti predvsem tisti del, ki govori o knjižnicah, res rezultati so zelo dobri, hkrati so pa tudi dobro prikazani. Ta del je res izvrsten v samem poročilu. Tisto, kar pa me seveda boli pa je vprašanje neko brezmočno vprašanje kaj je zdej s kulturno cono Metelkovo? Pred leti sem v enem zapisu pozabila, uporabila nekem zelo slabšalni izraz, da je tisto podganja lukna in res hvala župan, da ste dobesedno te stvari odstranil od tam, danes je tam spodobno parkirišče in Metelkova vsaj izgleda normalna. Bolj bi rekla, v notranjosti pa imamo vprašljive stvari. Niso lepe. Izvzemši, izvzemši Celico, ki je lepo obnovljena in seveda predvsem gre za njen kulturni program, ki je, ki ga lahko, ki smo ga lahko hvalili. Ne vemo, kaj pravzaprav je tista dodatna vrednost Metelkove. Zato kulturna cona Metelkova ostaja velik izziv tega oddelka in pa politike, kulturne politke mesta, Mestne občine Ljubljana. Zaključujem s tisto bolečino, ki jo bom vedno izpostavljala, to je Plečnikov štadion, varstvo kulturne dediščine je tukaj zanemarjeno, žal zaradi napačne strategije, ki je bila že v samem izboru napačna. Namreč od Plečnikovega štadiona po projektu BŠP ne ostaja čisto nič. Jaz predlagam čist vsem, da si pogledajo ta projekt v na spletnem brskalniku poiščejo BŠP in boste videli, kako je od Plečnika ostala zgolj trohica. Veliko stekla, to pa je tudi vse, od Plečnika pa ni dosti ostalo. Jaz sem prej se želela oglasit, pa se nisem smela ne kako, ko sem poslušala kako so bili neki sestanki, ne vemo kakšni sestanki so bili, nihče ne ve kakšen sestanek je bil, ampak je treba pa kar takoj obsojat recimo državo za neko aroganco. Jaz mislim, da je to aroganco si danes na začetku privoščil prav ta predstavljalec odgovora na ustno vprašanje kolegice dr. Vrečkove. Jaz bi sicer z velikim veseljem glasovala za ta, za to poročilo, iz razlogov, ki sem jih že navedla. Kljub temu, da bi priporočila mejčkeno bolj strukturirano ureditev tega dokumenta, ampak iz razloga tega, ki sem ga na zadnje navedla, ki žalosti lahko vse nas glede kulturne, zanemarjanja kulturne dediščine, ob tem, da smo ravno pred vpisom Plečnika v UNESCO-vo svetovno dediščino, ker je zelo žalostno, seveda za to poročilo ne bom mogla glasovati. Hvala.

**GOSPOD ZORAN JANKOVIĆ**

Gospod Čadež.

**GOSPOD DR. ZVONE ČADEŽ**

Hvala za besedo. Jaz bi rad poudaru v tem poročilu točko 2.5., to je knjiga in knjižnična dejavnost. No, potem imate točko 2.5.1. knjiga in bralna kultura in prvi cilj je dvig zanimanja za knjigo in branje pri vseh ciljnih skupinah. To je zelo plemenit cilj. Seveda bi ga podprl, če ne bi prebral, da so prvošolci na prvi šolski dan prejeli knjigo Korenčkov palček, avtorice Svetlane Makarovič, častne meščanke Ljubljane. Jaz mislim, da bi se dalo ta dvig zanimanja za knjigo in branje pri vseh ciljnih skupinah ravno tako doseči z podaritvijo prvošolcem kakšne knjige kakšne avtorice, ki je bolj politično uravnotežena al pa sprejemljiva za obe strani, ne pa take ekstremistke. Hvala.

**GOSPOD ZORAN JANKOVIĆ**

Zaključujem razpravo. Prosim? Mateja, roko dvign ne. Mateja, mava 5 minut skupi ne, ampak bi jaz rad dobu 3 minute. Sam, prosim te no.

**GOSPA MAG. MATEJA DEMŠIČ**

Jaz potrebujem samo 30 sekund. Strokovna komisija, ki izbira knjigo za malčke je sestavljena iz vrhunskih literatov, iz vseh strani. Nihče pri literaturi ne opredeljuje barve, zato je knjiga Svetlane Makarovič ne, da je primerna, ampak je izjemno primerna za otroke, ki jim dajemo. So pa še drugi avtorji, ki jih dajemo otrokom, hkrati pa povem, da je to, kar je pogoj je, da je avtor iz Slovenije in tudi ilustrator. Se pravi, da s tem podpiramo tudi domačo literarno srenjo in domače založništvo. Brez barve.

---------------------------------------------------------------------------------------------------aplavz v dvorani

**GOSPOD ZORAN JANKOVIĆ**

Lejte gospod Čadež. Ne, ne, nimate. Je konc razprave. To je tist na konc, k bom dal poročilo. Jaz sem smatru, da smo do dans kljub tem, da vi glasujete za letno poročilo, ki je narejeno proti ne, da smatram, da pač mate ta nalog. Rebalans, ki je upoštevu vse vaše želje. Še enkrat bom reku na eni od prejšnjih sej, k smo govorili, k ste mi očital kaj še manjka. Danes nihče v tem mestnem svetu ni reku besede kaj je v rebalansu spuščen. Gospa Škrinjar je vprašala za Osnovno šolo Zalog, da je potrebno drugo leto v celoti in to je bilo zaključeno. Je Zalog not. In glasujete proti, ker je pač tak in jaz to sprejemam. Ampak vi ste zdej začel spet s politično, midva sva pač na različnih straneh ne. Jaz vem, da bi vi predlagu mogoče kej od Možine ne al pa predsednika vlade kako knjigo, ampak ta je za otroke pretežka. In sam še mal prosim. Ne, lepo prosim. Vaša državna sekretarka na Ministrstvu za kulturo je bila pri nas predsednica Komisije za podelitev Župančičevih nagrad in vprašte njo moj način dela s to komisijo. Na začetku sem prišel not, vprašu, če jih kej postrežem, šel ven. Sem reku, zdej pa zaklenem vrata pa mi prneste podpisat. Enkrat se nisem vtaknu. In to isto. Tle moram pa jaz Matejo Demšič pohvalt, da komisija pri nas oprav, da ne boste mislil, da je men vse prov. Ampak enostavno ne, če začnemo se tu ugotavljat, potem smo pač šli čez neke mere, ker vsak vse zna. Mate pravico, da ste na drugi strani ampak ne žalit druge. Jaz sem pa na častno meščanko… je žalu, ponosen. Gospa Škrinjar, vi ste, vam bom pa par stvari povedu, k mi je bila všeč vaša razprava. Celica je lepo obnovljena ste rekli ne? Ampak jaz se pa spomnim, da ste bili proti tej obnovi. V tej sobi ste razpravljal proti tej obnovi. O, seveda. O, seveda. Kako uničujemo kulturo tam nazovi nekega razstavljalca ne. Oh, okej. Poiščite mi to razpravo, za naslednjič bom jaz mel svoje, bom prebral razpravo gospe Škrinjar. Jaz pa trdim, da ste bili proti. Pa boste videl, razpravo bomo poiskal. Druga stvar. Metelkova je vaša bolečina. Tut to sprejemam. Pač, mamo različna mnenja, ampak tko je ostalo. Moja bolečina je pa Rog. Pa ne vem zakaj, zakaj enostavno čakamo, da sodišče sprazni, ker to isto pomen, da nekdo pride v vaše stanovanje, vi morte čakat 5 let sodišča, da vam sprazni Rog. Pri čemer mamo pa za Rog krasen projekt ne. In, če še eno stvar povem, k ste prej začel. Predlog prof. Koželja in moj je bilo na ministrstvu, da bi na Rogu naredili še Srednjo šolo za oblikovanje. Gospod Markelj kot ravnatelj je to ful podprl. Pol so pa rekl na ministrstvu ni denarja. In se je končala ta zgodba. In bi bilo idealno, ker tam bomo mel te dejavnosti, se prav tisto, kar se učijo bi lahko predstavljal. S tem, da ta Rog pogojuje ne, da je tle nekaj stanovalcev ne iz Trubarjeve, ki majo blazno proti. Gospod Hojs se je zlo trudu, da bi v času, ko je bila epidemija razglašena, pa so bile tam zabave, da bi spraznili, pa ni ratal. Ker nekdo v zdravsteni inšpekciji ni dal naloge dal najmilejši ukrep ne. Še Plečnikov stadion. Jaz bom pa še s tem zaključu spet, ker ne bomo nikamor prišli. To mesto ma srečo, da ma Koželja. Pustu sem prof. Koželja, to mesto je dobilo nagrado in če pravi, on pravi, ki skrbi. Vsi tisti, ki pišejo en kup komisije je bilo, ko so pršli do tega razpisa. En kup profesorjev je kandidiralo za to dobit, komisija je soglasno zbrala. Celo je zdej proti podpredsednica komisije, ki je glasovala za ta nemški projekt. In gospod Prelovšek ne, ki razlaga bi dobil evropska sredstva. Če se jaz spomnem je bil on direktor direktorata na Ministrstvu za kulturo. Pa bi takrat zrihtu evropska sredstva pa prenovil. In še enkrat se bo na to ključna napaka je bila, ker se to zemljišče vrnilo Križevniku, ki niso mel kej s tem počet in so ga naprej pol prodal. Ampak zdej kr gremo ne. Tko, da jst upam, da bo to obstal ne tak, da o tej. Kar se pa tiče kolegica Demšič je govorila o Evropski prestolnici kulture. Mi smo bili že enkrat kandidati, če ne veste tega, k ste na novo. Pa ta isti minister takrat so se odločili za Maribor. Nič slabga, ampak mi v Ljubljani smo vse svoje projekte iz tistga programa naredili. Ugotavljam navzočnost. Rezultat navzočnosti: 33.

**Glasujemo O PREDLOGU SKLEPA: Mestni svet Mestne občine Ljubljana sprejme Poročilo o izvajanju Strategije razvoja kulture v Mestni občini Ljubljana 2016-2019 za leto 2019.**

**Prosim za vaš glas.**

**25 ZA.**

**1 PROTI.**

Sprejeto.

Gremo na 10. točko.

**AD 10. Predlog Odloka o občinskem podrobnem prostorskem načrtu 192 Podutik ob športnem parku**

Gradivo ste prejeli s sklicem seje. Po sklicu ste prejeli poročilo pristojnega Odbora za urejanje prostora. Prosim gospoda Gajška, da poda uvodno obrazložitev.

**GOSPOD MAG. MIRAN GAJŠEK**

Spoštovani župan, podžupanja, podžupani in mestne svetnice in mestni svetniki. Jaz se opravičujem ampak ne vem, kaj je s tem geslom. Se opravičujem. Se pravi Občinski podrobni prostorski načrt 192 Podutik ob športnem parku. Investitor je Esplanada d.o.o., pripravljavec Mestna občina Ljubljana, izdelovalec pa Šabec Kalan Šabec – arhitekti.

**GOSPOD ZORAN JANKOVIĆ**

Miran, pol pa pa povej no, sej smo dobil vsi ne.

**GOSPOD MAG. MIRAN GAJŠEK**

Prosim?

**GOSPOD ZORAN JANKOVIĆ**

Sej to smo mel dopolnjen osnutek.

**GOSPOD MAG. MIRAN GAJŠEK**

Ja, to je dopolnjen osnutek, ne to je predlog.

**GOSPOD ZORAN JANKOVIĆ**

To je dopolnjen osnutek, smo vsi mel ne, ker je praktično isti no.

**GOSPOD MAG. MIRAN GAJŠEK**

Sej odpiram. To je v Podutiku, tam ko je kolesarski park oziroma »bajk-park«, Podutiška cesta oziroma Cesta na Toško Čelo nasproti kamnoloma. Zdejle bo pokazu. Upam, da čimprej. Počas še pa ni delal. Se prav, to je lokacija. Tukaj so predvidena vrstne hiše 5 nizov, večji stanovanjski objekt z javnim programom v ob Podutiški cesti, pa še en manjši niz gor. Zdej, zanimivost te zasnove je, da je pač parkiranje pod zemljo in s tem se izkorišča tut sama geografija terena. To so prerezi, na katerih vidmo pri spodnji sliki v bistvu kako teren pada proti Podutiški cesti, to je zdej en 3D prikaz, Podutiška cesta je desno in še eden, Podutiška cesta je tuki spodaj, se pravi 5 nizov, en manjši niz na vrhu in pa večji objekt ob sami Podutiški cesti. Na nasprotni strani je pa v lasti Slabe banke, to je pa večji kompleks, za katerega še pa, do katerega še pa nismo pršli. Kaj smo spremenil od dopolnjenega osnutka predvsem tukej opozarjamo na poplavno nevarnost, zadrževanje padavinske vode na parcelah namenjeno gradnji stavb pred iztokom v kanalizacijo, to je ena izmed osnovnih principov bolj trajnostne arhitekture in tut vpliva na boljšo ozelenjenost pa kanalizacija je manj obremenjena. Še par detaljev. Večstanovanjska stavba s poslovnimi prostori. Kot ste videl, gremo pod samo stavbo s parkiranjem, to je prerez stavbe, tudi tukaj smo naredil na desni strani vidte v bistvu streho ne, nadstrešek, ki se uporablja kot terasa, v vrstni hiši na levi strani vidite pa samo cesto, dovozno cesto do niza stanovanjskih hiš. Seveda je potem tut vsaka, vse vsak niz ima skupne površine ne, se prav ene so lastniške, ene so pa skupne površine, zelene površine. To delimo in ta načrt je natančno narejen. Še parkirišče za obiskovalce smo dodali, samo tut glede dostopa so bile neke spremembe in kot sem že omenu zadrževanje padavinskih voda pred iztekom v javni sistem, kar je ena izmed osnovnih premis bolj trajnostne arhitekture in pa zbirni načrt komunalnih vodov. Javna raba in lepo prosim, da sprejmete predlog občinskega podrobnega prostorskega načrta. Hvala lepa.

**GOSPOD ZORAN JANKOVIĆ**

Hvala lepa. Gospod Koželj, stališče odbora prosim.

**GOSPOD PROF. JANEZ KOŽELJ**

Spoštovani župan, spoštovane kolegice svetnice in kolegi svetniki. Odbor je ugotovu, da so v to zasnovo bile vključene manjše spremembe, ki v bistvu izboljšujejo funkcioniranje tega, kako bi reku mikro soseske no, malega naselja. In, da tudi podane pripombe odbora, to smo složno ugotovil so bile tko minorne, da niso pravzaprav utemeljevale vlaganje amandmajev no na, na predlog akta. Ker mi vedno probamo še kej izboljšat ne. To pa zato, k je treba omenit in se na tem tut zamislit, da ta investicijska pobuda čaka na uresničitev že 9 let ne. 9 let je minil od, ko so začel pripravljat ne, kako to zasnovo oblikovat in jo spravt skoz postopke ne. Ko smo to ugotovil smo sprejel logičen sklep, da predlagamo mestnemu svetu, da Predlog Odloka o občinskem podrobnem prostorskem načrtu 192 Podutik ob športnem parku sprejme.

**GOSPOD ZORAN JANKOVIĆ**

Hvala lepa. Gospod Sedmak, stališče.

**GOSPOD MARJAN SEDMAK**

Hvala lepa. Statutarno pravna komisija pa složno ni imela pripomb pravne narave. Hvala.

**GOSPOD ZORAN JANKOVIĆ**

Ker h Predlogu Odloka o občinskem podrobnem prostorskem načrtu 192 Podutik ob športnem parku ni bil vložen noben amandma ni razprave, zato prehajamo na glasovanje o sklepu. Obrazložitev. Ja, sam. Ja.

**GOSPOD IGOR HORVAT**

Glede na to, hvala gospod Koželj, da ste, da niste omenu, da sem bil jaz proti temu sklepu ne. Predlog odloka OPN Podutik predvideva 49 stanovanjskih enot in 39 enostanovanjskih hiš in 10 stanovanj. Torej bo na obrobju Ljubljane, ki je bilo namenjeno športu in rekreaciji, dokler ni bil spremenjen OPPN 2009, bo zasebni investitor gradil tako imenovano visoko kvalitetne nadstandardne vrstne hiše in stanovanja, ki pa to nikakor ne morejo biti. Težko rečemo, da je pogled na kamnolom, s slabo sončno svetlobo, izredno ozko in nevarno cesto znotraj naselja nadstandardno naselje. Tu ne smemo pozabiti tudi posega v naravno okolje, pod hrib vrinemo stanovanjsko naselje in šele potem razmišljajo o infrastrukturi, vrtcu in šoli za otroke, ki bodo to šolo in to obiskovali. Imam občutek, da je pri tem projektu ne gre za dodatne stanovanjske enote..

--------------------------------------------------zvok, ki napove potek časa namenjenega obrazložitvi glasu

**GOSPOD ZORAN JANKOVIĆ**

Hvala lepa. Ne, poteku je čas. Ugotavljam navzočnost po točki prosim. Rezultat navzočnosti: 33.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Odloka o občinskem podrobnem prostorskem načrtu 192 Podutik ob športnem parku.**

**Prosim za vaš glas.**

**22 ZA.**

**11 PROTI.**

Sprejeto.

Gremo na točko 11 dnevnega reda.

**AD 11. Predlog Sklepa o lokacijski preveritvi za objekt PLC Ljubljana - ŠIKA v enoti urejanja prostora TR-519**

Gradivo ste prejeli. Prejeli ste poročilo pristojnega odbora. Prosim gospo Liljano Jankovič Grobelšek, da poda uvodno obrazložitev.

**GOSPA DR. LILJANA JANKOVIČ GROBELŠEK**

Vsi skupaj lepo pozdravljeni. Predstavila bom lokacijsko preveritev za objekt Poštno logističnega centra Ljubljana - ŠIKA, ŠIKA pomeni širitev kapacitet. To ime so dali kar sami investitorji. V enoti urejanja prostora TR-519 na Viču. Naročnik je torej pošta, pripravljavec mi in potem izdelovalec Mundus iz Brežic. Lokacijska preveritev na lokaciji ob Cesti v Mestni log, to je območje te preveritve in to je ta obstoječa logistika, kateri se bo dozidovalo novi objekt. Obstoječi poštni center in pa prostor logističnega objekta spodaj, na spodnji sliki, torej tukaj se bo odstranilo nekaj začasnih objektov in se bo dozidalo novo dozidavo, še tko mal pogled na lokacijo. Zakaj pravzaprav gre? Zakaj je bila potrebna lokacijska preveritev, za katero seveda je povsem izkazana ustrezna pravna podlaga? Zato, da gre za dozidavo. Mi pa imamo za dozidave omejitev, da so lahko samo v površini 50% osnovnega objekta. Tukaj se to ni izšlo, oni v bistvu potrebujejo objekt, ki bo petkrat večji od osnovnega objekta in v sami enoti je to povsem dopustno glede na vse ostale faktorje, samo na način dozidave ne bi bilo možno tako, da lokacijska preveritev je tukaj pomagala kot vidite gradbena parcela je skoraj 19000 m2, obstoječi objekt malo čez 1000 in to je načrtovana dozidava, to je to svetlo sivo. In še objektivna okoliščina, da gre za omejujočo okoliščino, ki je ni možno izvest, kot sem povedala, zato ker gre za dozidavo, pa ma sicer ustrezno podlago. In sklep, ki ste ga verjetno prebrali je nastavljen tako, da bo pošta lahko pridobila gradbeno dovoljenje za tovrstno dozidavo.

**GOSPOD ZORAN JANKOVIĆ**

Hvala lepa. Gospod Koželj, stališče odbora prosim.

**GOSPOD PROF. JANEZ KOŽELJ**

Odbor je ocenu, da je argument za lokacijsko preveritev pomeni spremembo prostorskega akta utemeljen, tehten, da pravzaprav podpira razvoj tega logističnega, s tem podpiramo razvoj logističnega centra, ampak vendar ne spreminjamo nobenih niti okoljskih, niti funkcionalnih pogojev v enoti urejanja, zato je soglasno sprejel sklep, da podpira Predlog Sklepa o lokacijski preveritvi za objekt PLC Ljubljana – ŠIKA v enoti urejanja prostora TR-519 in ga predlaga vam v sprejem soglasno.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala lepa. Statutarno pravna komisija ni imela pripomb navedenim pravnim podlagam. Hvala.

**GOSPOD ZORAN JANKOVIĆ**

Razprava prosim. Ni razprave. Ugotavljam navzočnost. Rezultat navzočnosti: 31.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Sklepa o lokacijski preveritvi za objekt PLC Ljubljana - ŠIKA v enoti urejanja prostora TR-519.**

**Prosim za vaš glas.**

**34 ZA.**

**0 PROTI.**

Hvala lepa.

In prehajamo na zadnjo točko dnevnega reda.

**AD 12. Dopolnjeni osnutek Odloka o občinskem podrobnem prostorskem načrtu 121 Poslovna cona Vižmarje**

Gradivo ste prejeli, prejeli ste poročilo pristojnega odbora. Gospod Gajšek bo pa podal uvodno obrazložitev.

**GOSPOD MAG. MIRAN GAJŠEK**

Tukaj gre za dopolnjen osnutek. … /// … nerazumljivo … /// d.o.o., izdelovalec je Genius loci, Mestna občina pa vodi postopek. Zdej, da se orientiramo, kje to je. Se pravi, ko se peljemo iz Medvod, desno so Stanežiče in tukaj zdej park and ride Stanežiče, katerega bomo v kratkem ponosno odprli, ker je odličen in bo vplival na bolj trajnostno prometno politiko. Zdej, na levi strani je poslovna cona in tukaj se bo pa gradil neke vrste logistični center. Fotografije lokacije, zato, da se orientiramo. Zdej pa, kar je pomembno pri tej lokaciji je, na levi strani vidite občinski podrobni prostorski načrt samo območje, na desni strani vidite pa en velik rondo in to je bodoči, to je bodoča državna cesta, se prav, to je državni prostorski načrt za ureditev dostopa od Medvod mimo Stanežič po proti Celovški cesti. Se prav tam čisto spodaj pa je uvoz v to, stališče odbora je bilo pa tut po terenskem ogledu smo ugotovil, da je najbolje, če se tuki nardi rondo. Arhitektonsko zazidalna situacija boljša, kot je bila na odboru, to smo popravil. Tukaj vidite, da se bo lahko tudi gradilo fazno in, da smo hkrati ob obstoječi Celovški cesti, ker tukaj je pa obstojča Celovška cesta, ne takšna kot bo, ko bo država končno začela investirat v Ljubljano smo uredili tudi v bistvu zelenico in pa drevored. Sintezna rešitev 3D prikaz, na samem zgoraj levo vidite en višinski poudarek, ki je primeren, ki je decenten, ki bo označu uvoz v poslovno cono, še enkrat ta in vidite tut en odnos do same Celovške ceste obstoječe z zasaditvijo dreves. To so potem ene bolj tehnične karte, ki so tudi potrebne arhitekturno zazidalna situacija in prerezi in prometno tehnična regulacija, zbirni načrt komunalnih vodov in naprav. Prostorska enota, enota urejanja prostora, to pač more bit ne, ubodna parcelacija, parcelacija zemljišč in gradbenih mej. Kar pa je še pomembno in posebej poudarjam seveda štandard ljubljanskega urbanizma je, da vedno naredimo variantne rešitve, pa čeprav gre za poslovno cono zaradi tega, da pridemo do boljših rešitev in tukaj je zmagala rešitev od Genius loci in tut ta je tista, ki je zdej dana mestnemu svetu v sprejem v smislu dopolnjenega osnutka. Hvala lepa.

**GOSPOD ZORAN JANKOVIĆ**

To je pr vas gospa Sever. Med Celovško pa med progo. Gospod Koželj, stališče odbora.

**GOSPOD PROF. JANEZ KOŽELJ**

Spoštovani, spoštovane, hvala lepa predlagatelju, da je upošteval poglavitno pripombo odbora, da naj bi bile vsaj predstavitve v prostorskem smislu bolj jasne, bolj prepričljive kot so te suhoparne situacijske risbe. Da si tut bolj predstavljamo pravzaprav o čemu govorimo ne. Se zahvaljujem še enkrat. Odbor je sprejel nekaj pripomb, ne bistvenih no, recimo kako bi se boljš dal razporejat zelene površine, kako bi se bolj, ne samo po obliki ampak tut v načinu vraščala drevesa na parkirišča in tko. To so tehnične, oblikovalske pripombe. Je pa seveda prevladal prav to, da so ob rekonstrukciji upadnice predvidene na tem mestu pač izgradnja krožišča ne. Ker to je na eni strani nevragična prometna točka, v katero se iztekajo te obodne ceste, na drugi strani je pa to vstop v mesto in tako krožišče potem prispeva k večji prometni varnosti ne. Potem je, po tej razpravi je sprejel sklep, da podpira sprejem Dopolnjenega Osnutka Odloka o občinskem podrobnem prostorskem načrtu 121 Poslovna cona Vižmarje skupaj s podanimi pripombami in s tem predlagamo, da ta osnutek sprejmete al pa potrdite no.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala lepa. Komisija ni imela pripomb pravne narave na navedene pravne podlage. Hvala.

**GOSPOD ZORAN JANKOVIĆ**

Hvala lepa. Razprava prosim. Uf. Gospa Vrečko, izvolte. Najprej sem vas pogledu.

**GOSPA DR. ASTA VREČKO**

V bistvu gre bolj za opombo na gradivo. Namreč kot je omenu prof. Koželj smo o tem razpravljal in predlagal rondo. In mogoče bi bilo za drugič fino, če bi v kot stališče odbora te pripombe bile napisane, ker pač mi tu slišmo, na seji mestnega sveta pa v zapisniku, ampak tut verjetno občani, občanke četrtne skupnosti, ki gledajo gradivo je dobr, da vejo točno kere pripombe so in kaj se dopolnjuje tuki, recimo, ker rondo se mi zdi tu kar pomembna pridobitev oziroma kar pomembno, pomembna stvar, sploh, ker gre za državno cesto in kak se bo to potem v naprej urejal. Sam to, hvala lepa.

**GOSPOD ZORAN JANKOVIĆ**

Men je to sprejemljivo, Miran? A nimamo mi to objavljeno že na spletni strani vse pripombe? Ampak zdej, k bo ne, jaz se pa strinjam s tem, da je objavljeno, da se vidi. V redu. Gospa Škrinjar.

**GOSPA MOJCA ŠKRINJAR**

Hvala. No, predvsem me veseli, da se bo ta del Ljubljane uredil. Je potreben urejanja, tako na področju kjer bo zdej stala poslovna cona, kakor tudi na področju prometa. Jaz verjamem, da bo ta štiripasovnica nastala v doglednem času, jaz mislim, da so vse želje tako krajanov kot države usmerjene v to. Zelo dobro, da je zraven tudi park, tako imenovan park and ride parkirišče in, ko gledam tule še nabor vseh dejavnosti, ki bodo možne v tem poslovni, poslovni coni, ki ni daleč od teh, tega parkirišča. Seveda lahko pozdravljam vse te dejavnosti. Pogrešam pa eno dejavnost, ki bi morda bila zelo, zelo dobrodošla. Morda v nekem delu tudi en vrtec. To pa zato, ker se ljudje pripeljejo iz drugega, drugih delov Slovenije.

**GOSPOD ZORAN JANKOVIĆ**

Tle pa ne, pa ne menda v poslovni coni?

**GOSPA MOJCA ŠKRINJAR**

A lahko povem do konca? Pripeljejo iz drugih delov Slovenije in seveda, če hočete, da bodo nadaljevali pot potem z avtobusom, potem bi bilo primerno tut, da bi lahko, da se dovolj hitro vrnejo iz dela in, da imajo otroka zelo blizu že na začetku svoje poti, ko odhajajo domov, morda v Škofja Loko, morda proti Kranju, kakorkoli že, bi bilo to tudi, tudi dobra dejavnost. Ta dejavnost tule ni omenjena. Vem pa, da bi seveda to potrebovali še določene prilagoditve samega projekta, morda jih boste pa nekoč naredil. Hvala.

**GOSPOD ZORAN JANKOVIĆ**

Tega ne bo. Dokler sem jaz tu. To pa zdej povem iz dveh razlogov. Prvič, v poslovno cono ne moreš dajat vrtec, drugič pa - mi imamo vrtce za otroke ljubljanskih staršev in vsaka lokalna skupnost naj si sama vrtce gradi, ker zdej smo videl kolk plačujemo. Povedu sem že kok gre iz proračuna za vrtce. A si predstavljate, da bi mi gradil vrtce. Mi imamo 92.3% ljubljansko rojenih otrok v vrtcih, kar je evropska špica. Torej, tega vrtca za sosednje občine ne bo. Gospa Škrinjar, kar dejte vi naredit, pa zračunat. Sej mate državni nivo, pa nardite vrtec, naj si vzame Škofja Loka zaračuna al pa ne vem Medvode, ker smo v ful dobrih odnosih ampak, mi vrtce, pri vseh investicijah, ki jih mamo, da bi gradil vrtce za otroke sosednjih občin ne smiselno. Mi imamo drug problem. Da imamo v Ljubljani tok zasebnih vrtcev in predlagamo spremembo zakonodaje, da se lahko občina vpraša, ali potrebuje zasebni vrtec, kajti nekdo naredi zasebni vrtec in potem sam dobimo račun. Ni govora. Gospa Sever, izvolte.

**GOSPA MOJCA ŠKRINJAR**

Medvoška kanalizacija je dobrodošla, medvoški otroci pa ne.

**GOSPOD ZORAN JANKOVIĆ**

Medvoški otroci imajo svoj vrtec in nimajo nobenih potreb dodatnih, ker so naredil, ker je gospod Smole dober župan in nima potreb po tem ne. In prej sem govoru o tem, kdo ma kok povprečnine ne tko, da ne kdo drug računa ne. Ampak fajn, da mamo različna stališča.

**GOSPA KSENIJA SEVER**

Še enkrat hvala lepa za besedo gospod.

**GOSPOD ZORAN JANKOVIĆ**

Tam pa bo, v Stanežičah ja.

… /// … iz dvorane – nerazumljivo … ///

**GOSPOD ZORAN JANKOVIĆ**

Ko bojo stanovanja zgrajena, ja. Ampak ne za škofjeloške otroke. Gospa sever, izvoljo.

**GOSPA KSENIJA SEVER**

Še enkrat hvala za besedo gospod župan. Bom najprej povedala, da je to zemljišče v privatni lasti in, da bo investitor tudi lastnik tega zemljišča. Zato bo gradil to, kar on želi. Pozdravljam dejstvo, da se bo v četrtni skupnosti Šentvid gradila logistična cona. Vsi vemo, da se dodana vrednost ustvarja v gospodarstvu, kjer se gradi in se tudi na novo zaposluje. Se odpirajo nova delovna mesta. Ljubljana potrebuje obrtne cone, logistične centre, kjer se koncentrirajo dejavnosti na enem mestu in to še posebej na obrobju mesta, kar predstavlja razbremenitev prometa, pa tudi selitev manjših obrti iz ulic, naselij, kjer zdaj delujejo. Ob tej priliki pa dajem še apel oziroma vprašanje kdaj bo še obrtna cona v Šentvidu in sicer ob Vrtnarski ulici, to je pri vojašnici, ker se je v tem mestnem svetu tut že govorilo, da se bo tam spremenila namembnost? Predlog bom podprla. Hvala lepa.

**GOSPOD ZORAN JANKOVIĆ**

Še kdo? Sam tok še odgovor gospe Sever, predno gremo na glasovanje. Tam je največji problem veletržnica oziroma tisto skladišče pri vas ne. In zdej je zemljišče že odobreno dve leti na lokacijah izvoz avtoceste obročje na Dolenjsko cesto, bojo potekal neke aktivnosti, ki jih vodi skupnost kmetijskih zadrug z Deželno banko ne, da bi tam začel gradit veletržnico, ker pol bi bilo tist lahko konc moteče za stanovalce. Navzočnost ugotavljam po zadnji točki. Rezultat navzočnosti: 35.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Dopolnjeni osnutek Odloka o občinskem podrobnem prostorskem načrtu 121 Poslovna cona Vižmarje skupaj s pripombami.**

**Prosim za vaš glas.**

**36 ZA.**

**0 PROTI.**

Hvala lepa za prijaznost.

**GOSPOD ZORAN JANKOVIĆ**

Zaključujem to sejo, vidmo se 6. julija na zadnji predpoletni seji. Dober tek vam želim, pa vse dobro vsem skupaj.

-----------------------------------------------------------------KONEC POSNETKA ŠT. 20200615\_174745